text:
29 febbraio 2008
Interviste a Radio Onde Furlane
Ai 27 di Fevrâr e je lade in onde cheste mê interviste a Radio Onde Furlane pe Zornade Furlane dai Dirits.
Par cui che nol à scoltât la interviste in chê dì, ve ca che o torni a proponi la regjistrazion.
Un grazie a Carli Pup che mi à invidât.
E intant, simpri par restâ in teme di rassegne stampe, il Dree al segnale un articul che lu viôt, anzit nus viôt, ospits su la stampe...
Il Diari di Tosoni
Ve ca la cuviertine dal Diari, cuindisinâl jessût îr e che o podês discjamâ in version pdf fracant achì.
28 febbraio 2008
Gabriele Salvatores a Farle
Ogni tant al sucêt alc ancje di chestis bandis... come che o vevi anunciât cualchi setemane indaûr, Gabriele Salvatores al à di zirâ un cine tal gno comun e propit vuê a son tacadis lis ripresis ancje a Farle.
"E jere ore di viodi un tic di moviment in paîs" al à dit cualchidun e di fat al à reson: place de glesie sierade, machinis pardut e tante int.
Magari cussì no, ma me no mi àn clamât... e us disarai che o soi ancje restât malut parcè che no mi àn dit nancje nuie... mi soi rindût cont cuant che o ai viodût lis transenis e la int a rivâ, ma jo no vevi savût nuie...
Po dopo, cjalant cheste foto o ai capît il parcè: Salvatores, che nol è un colòs, al mostre a lis sôs assistentis alc cu la man e ur dîs "I atôrs e lis comparsin no àn di jessi plui alts di cussì!".
E cussì o podês dome imagjinâ ce muse che a àn fat cuant che a àn let la mê schede: altece 192 cm!
Bon, dai... e sarà par une altre volte... magari un doman a ziraran un cine sui watussi, ma mi sa che ancje in chê volte mi scartin... ;-)
Un grazie a Ranieri pe foto!
"E jere ore di viodi un tic di moviment in paîs" al à dit cualchidun e di fat al à reson: place de glesie sierade, machinis pardut e tante int.
Magari cussì no, ma me no mi àn clamât... e us disarai che o soi ancje restât malut parcè che no mi àn dit nancje nuie... mi soi rindût cont cuant che o ai viodût lis transenis e la int a rivâ, ma jo no vevi savût nuie...
Po dopo, cjalant cheste foto o ai capît il parcè: Salvatores, che nol è un colòs, al mostre a lis sôs assistentis alc cu la man e ur dîs "I atôrs e lis comparsin no àn di jessi plui alts di cussì!".
E cussì o podês dome imagjinâ ce muse che a àn fat cuant che a àn let la mê schede: altece 192 cm!
Bon, dai... e sarà par une altre volte... magari un doman a ziraran un cine sui watussi, ma mi sa che ancje in chê volte mi scartin... ;-)
Un grazie a Ranieri pe foto!
Il tramai dal Stât talian / 2
Che la impugnazion de leç sul furlan di bande dal Guvier talian(on) e fos une talianade balorde, lu vin scrit e let e dit in tantis manieris. Par furtune i atacs no si fermin! Esat, no soi deventât mat: i atacs a continuin, ma a son di un nivel cussì bas che la repliche e rive fuarte e nete. Di fat stant che argomentazions tecnichis no tegnin (parcè che no 'nd è!!!) e ven fûr simpri une ideologjie centraliste e nazionaliste che e volarès splanâ cence dûl la nestre identitât par fânus crodi di jessi ce che NO sin: une realtât di scancelâ. Nancje che il Barbe di Plaçâl Vignesie (o di Plaçâl Loreto... a seconde di cuant che si à voie di ricuardâlu) al fos inmò in fuarce e pront a contânus chê dal ors, dant sugjeriments propit al Consei dai Ministris (che al varès di jessi di centriçampe...). Tai coments us met cualchi alc vignût fûr sui gjornâi.
27 febbraio 2008
Zornade Furlane dai Dirits 2008
Vuê su Radio Onde Furlane e va in onde une mê interviste su chest argoment. In ocasion di chest aniversari, o publichi il comunicât dal Comitât 482:
Ai 27 di Fevrâr al cole l’inovâl di une date un grum impuartante pe storie furlane, chel de Joibe Grasse dal 1511, cuant che si invià il riviel plui grues inte storie dal Friûl. Si trate di un episodi che, se si lu cjale cence prejudizis, al mostre trop che lis comunitâts furlanis a vevin cussience dai lôr dirits e che par lôr a jerin prontis a lotâ e ancje a murî. O crodìn duncje che chê dai 27 di Fevrâr e sedi la date miôr par celebrâ la Zornade Furlane dai Dirits. Al è zaromai di cualchi an che il Comitât 482 al ricuarde cheste Zornade e, an dopo an, o viodìn cun plasê che a son simpri di plui chei che le fasin lôr.
Cuant che o fevelìn di dirits, nô o pensìn prin di dut a chei linguistics e nazionâi. Dut câs, chescj dirits a son leâts a strent cun ducj chei altris dirits – salût, lavôr, cjase, scuele, ambient e v.i. – parcè che cui che al dinee un dirit, al met lis fondis par dineâ ancje chei altris. Propit par cheste reson o podìn dî che la balfuerie politiche e mediatiche jevade de gnove leç regjonâl su la lenghe furlane e à un mert: chel di vê fat colâ la mascare a di un pôcs di lôr. Ta chescj mês, di fat, o vin viodût insegnants e dirigjents scolastics a cjapâ posizion par che ai nestris fruts ur vegni dineât il dirit di imparâ e di studiâ te lenghe proprie de tiere là che a vivin. O vin viodût sindacaliscj mobilitâsi par impedî che i students e i lavoradôrs dal Friûl a puedin doprâ la lôr lenghe par studiâ, par lavorâ e par vivi. O vin viodût politics e aministradôrs dâsi sot par dineâur a cetancj dai citadins che ju àn votâts o che a son clamâts a aministrâ i lôr dirits linguistics di fonde. Cun ce muse cheste int pretindie di difindi i dirits dai furlans, sedino fruts, feminis o oms, students, lavoradôrs o pensionâts? Cui che al è pront a tibiâ i dirits linguistics di un popul, che a fasin part dai dirits di fonde dal om, no si fasarà nissun scrupul di tibiâ ancje chei altris dirits.
Difindi i nestris dirits linguistics e nazionâi al vûl dî fâ un pas indenant inte difese di ducj i dirits. Al è par chest che dutis lis personis pardabon democratichis a varessin di poiâ cheste bataie. Cun chel stes spirt che si met par difini il dirit ae salût pretindint un sisteme sanitari che al cjali aes dibisugnis de int e no a logjichis di marcjât; o chel che si met par difindi il dirit a vê une scuele moderne e europeane, che e insegni a jessi citadins e no consumadôrs sotans; o ben chel che si met par difindi il dirit a lavorâ in maniere sigure e dignitose, cence riscjâ la vite e cence jessi obleâts ae precarietât a vite; o ancjemò chel che si met par difindi la nestre tiere e i nestris paîs di cui che al pense di stramudâju in servitûts viariis, energjetichis o militârs. E je bisugne duncje di lotâ adun pai nestris dirits, ognidun cu lis sôs capacitâts e lis sôs competencis. Cence de solidarietât o pierdarìn, une dopo di chê altre, dutis chestis bataiis. In sumis, o vin di lavorâ par difindi il nestri dirit, come popul, di decidi dal nestri avignî.
Che al sedi clâr però: lavorâ adun, jessi solidaris tra di nô, nol vûl dî lassâ fûr ducj chei altris. Judâ cui che al ven di inaltrò, cui che al è plui debul, al è un dovê. Il stes rispiet che o domandìn par nô o vin di dâlu a di chei altris. Par fâlu, dut câs, al covente che prime o vedin rispiet par noaltris, pe nestre lenghe, pe nestre muse: robe che no je pussibile se o permetìn a di chei altris di dineânus la nestre lenghe e la nestre identitât. Come che a àn cirût di fâ un pôcs di lôr intant de discussion de leç sul furlan, come che al cîr di fâ il Guvier talian cul impugnâ un pôcs dai articui di chê stesse leç.
Par nô, chê dai 27 di Fevrâr dal 1511 e je une memorie vive. Nissune nostalgjie par chê ete, ma dome une ocasion par ricjatâ cussience e braure di cui che o sin, par no dismenteâ che i furlans a àn savût lotâ pai lôr dirits e che a son inmò in stât di fâlu, vuê cu la fuarce de reson e de democrazie. Lis elezions che si svicinin a son za une biele ocasion par cjastiâ cui che al vûl dineâ i nestris dirits. Al è di agnorums che a cirin di scancelâ la nestre storie, la nestre identitât, la nestre lenghe, ma i furlans a son inmò chi. A son colâts stâts e guviers, ma il Friûl al esist ancjemò. La nestre, duncje, e je une storie di resistence, no vin di dismenteâsal nô e al è ben che no sal dismentein nancje i sorestants dal moment. A tirâ masse, ancje la cuarde plui salde si creve.
Ai 27 di Fevrâr al cole l’inovâl di une date un grum impuartante pe storie furlane, chel de Joibe Grasse dal 1511, cuant che si invià il riviel plui grues inte storie dal Friûl. Si trate di un episodi che, se si lu cjale cence prejudizis, al mostre trop che lis comunitâts furlanis a vevin cussience dai lôr dirits e che par lôr a jerin prontis a lotâ e ancje a murî. O crodìn duncje che chê dai 27 di Fevrâr e sedi la date miôr par celebrâ la Zornade Furlane dai Dirits. Al è zaromai di cualchi an che il Comitât 482 al ricuarde cheste Zornade e, an dopo an, o viodìn cun plasê che a son simpri di plui chei che le fasin lôr.
Cuant che o fevelìn di dirits, nô o pensìn prin di dut a chei linguistics e nazionâi. Dut câs, chescj dirits a son leâts a strent cun ducj chei altris dirits – salût, lavôr, cjase, scuele, ambient e v.i. – parcè che cui che al dinee un dirit, al met lis fondis par dineâ ancje chei altris. Propit par cheste reson o podìn dî che la balfuerie politiche e mediatiche jevade de gnove leç regjonâl su la lenghe furlane e à un mert: chel di vê fat colâ la mascare a di un pôcs di lôr. Ta chescj mês, di fat, o vin viodût insegnants e dirigjents scolastics a cjapâ posizion par che ai nestris fruts ur vegni dineât il dirit di imparâ e di studiâ te lenghe proprie de tiere là che a vivin. O vin viodût sindacaliscj mobilitâsi par impedî che i students e i lavoradôrs dal Friûl a puedin doprâ la lôr lenghe par studiâ, par lavorâ e par vivi. O vin viodût politics e aministradôrs dâsi sot par dineâur a cetancj dai citadins che ju àn votâts o che a son clamâts a aministrâ i lôr dirits linguistics di fonde. Cun ce muse cheste int pretindie di difindi i dirits dai furlans, sedino fruts, feminis o oms, students, lavoradôrs o pensionâts? Cui che al è pront a tibiâ i dirits linguistics di un popul, che a fasin part dai dirits di fonde dal om, no si fasarà nissun scrupul di tibiâ ancje chei altris dirits.
Difindi i nestris dirits linguistics e nazionâi al vûl dî fâ un pas indenant inte difese di ducj i dirits. Al è par chest che dutis lis personis pardabon democratichis a varessin di poiâ cheste bataie. Cun chel stes spirt che si met par difini il dirit ae salût pretindint un sisteme sanitari che al cjali aes dibisugnis de int e no a logjichis di marcjât; o chel che si met par difindi il dirit a vê une scuele moderne e europeane, che e insegni a jessi citadins e no consumadôrs sotans; o ben chel che si met par difindi il dirit a lavorâ in maniere sigure e dignitose, cence riscjâ la vite e cence jessi obleâts ae precarietât a vite; o ancjemò chel che si met par difindi la nestre tiere e i nestris paîs di cui che al pense di stramudâju in servitûts viariis, energjetichis o militârs. E je bisugne duncje di lotâ adun pai nestris dirits, ognidun cu lis sôs capacitâts e lis sôs competencis. Cence de solidarietât o pierdarìn, une dopo di chê altre, dutis chestis bataiis. In sumis, o vin di lavorâ par difindi il nestri dirit, come popul, di decidi dal nestri avignî.
Che al sedi clâr però: lavorâ adun, jessi solidaris tra di nô, nol vûl dî lassâ fûr ducj chei altris. Judâ cui che al ven di inaltrò, cui che al è plui debul, al è un dovê. Il stes rispiet che o domandìn par nô o vin di dâlu a di chei altris. Par fâlu, dut câs, al covente che prime o vedin rispiet par noaltris, pe nestre lenghe, pe nestre muse: robe che no je pussibile se o permetìn a di chei altris di dineânus la nestre lenghe e la nestre identitât. Come che a àn cirût di fâ un pôcs di lôr intant de discussion de leç sul furlan, come che al cîr di fâ il Guvier talian cul impugnâ un pôcs dai articui di chê stesse leç.
Par nô, chê dai 27 di Fevrâr dal 1511 e je une memorie vive. Nissune nostalgjie par chê ete, ma dome une ocasion par ricjatâ cussience e braure di cui che o sin, par no dismenteâ che i furlans a àn savût lotâ pai lôr dirits e che a son inmò in stât di fâlu, vuê cu la fuarce de reson e de democrazie. Lis elezions che si svicinin a son za une biele ocasion par cjastiâ cui che al vûl dineâ i nestris dirits. Al è di agnorums che a cirin di scancelâ la nestre storie, la nestre identitât, la nestre lenghe, ma i furlans a son inmò chi. A son colâts stâts e guviers, ma il Friûl al esist ancjemò. La nestre, duncje, e je une storie di resistence, no vin di dismenteâsal nô e al è ben che no sal dismentein nancje i sorestants dal moment. A tirâ masse, ancje la cuarde plui salde si creve.
26 febbraio 2008
Zornade di EME...
Al è di îr di sere che o ai mâl... vuê o soi lât a vore, ma o ai scugnût tornâ a cjase.
Ancje la mê coleghe Giusy, che o saludi, vuê no je vignude a vore, ma no sai ce che e à.
Cumò o spieti di mangjâ il risot in blanc, ma mi àn dit che al zove ancje chest...
Ancje la mê coleghe Giusy, che o saludi, vuê no je vignude a vore, ma no sai ce che e à.
Cumò o spieti di mangjâ il risot in blanc, ma mi àn dit che al zove ancje chest...
25 febbraio 2008
Assemblee gjenerâl ordenarie de Pro Majano
Vinars ai 7 di Març, ca di dîs dîs, plui o mancul, e je la assemblee gjenerâl ordenarie de Pro Majano: ve ca l'ordin dal dì...
- elezions
- salût des autoritâts
- proiezion dal filmât des ativitâts fatis
- relazion morâl dal president
- aprovazion belanç consuntîf 2007
- aprovazion belanç preventîf 2008
- eventuâls
24 febbraio 2008
La rose de Cuaresime
O sin rivâts in Coresime, a chel timp che ai viei al riclame sardelons e Viacrucis e ai zovins pôc o nuie. Ma al reste un timp impuartant parcè che la Coresime e riflet la lûs de Pasche e duncje e je un timp estremementri "positîf", vîf, stimolant.
Par dâ un sens ancje esteriôr di austeritât, la glesie e tache la Coresime cu la cinise, cence rosis e cul predi a viole.
E biel che o stavi metint sù la planete viole, il pinsîr mi e svualât pal barcon e al è lât a poiâsi tun ricès dal ort, là che la dì prime o vevi cjatade la prime viole. Parcè che a mi il viole de glesie mi riclame propit la viole, chê rosute spaurose che e cuche fûr framieç de jerbe tal prin clip e mi dîs che l'invier al sta finint e la primevere e je za pronte.
Volìno alore dâi a la nestre Coresime il savôr de viole?
Come che la viole e romp la sensazion di muart dal invier, cussì la Coresime e je il prin segnâl di chê primevere dal timp e de eternitât che si clame Pasche.
Par dâ un sens ancje esteriôr di austeritât, la glesie e tache la Coresime cu la cinise, cence rosis e cul predi a viole.
E biel che o stavi metint sù la planete viole, il pinsîr mi e svualât pal barcon e al è lât a poiâsi tun ricès dal ort, là che la dì prime o vevi cjatade la prime viole. Parcè che a mi il viole de glesie mi riclame propit la viole, chê rosute spaurose che e cuche fûr framieç de jerbe tal prin clip e mi dîs che l'invier al sta finint e la primevere e je za pronte.
Volìno alore dâi a la nestre Coresime il savôr de viole?
Come che la viole e romp la sensazion di muart dal invier, cussì la Coresime e je il prin segnâl di chê primevere dal timp e de eternitât che si clame Pasche.
pre Antoni Beline
Cirint lis Olmis di Diu, I
Cirint lis Olmis di Diu, I
23 febbraio 2008
Thermorubriche musicâl
Dopo un biel tocut di timp e torne cheste rubricute ideade dal thermonuke, editorialist "ad honorem" di chest blog.
La sielte dal video, al è clâr, e je stade fate propit di lui, comentant la evoluzion acrobatiche de politiche maianese dai ultins timps: tra indipendents, neo e ex, riposizionaments e new entry, assencis di cualchidun e simpri plui frecuntis presincis di cualchidunaltri...
La sielte dal video, al è clâr, e je stade fate propit di lui, comentant la evoluzion acrobatiche de politiche maianese dai ultins timps: tra indipendents, neo e ex, riposizionaments e new entry, assencis di cualchidun e simpri plui frecuntis presincis di cualchidunaltri...
22 febbraio 2008
I incuintris di Glesie Furlane
Glesie Furlane e continue tai siei apontaments culturâi religjôs.
Domenie ai 24 di Fevrâr a Vençon a lis 3.00 daspò misdì: Gjespui cjantât in Domo; subit dopo l'incuintri te sale Patriarcje Bertrant.
Ricuardant pre Antoni Beline: SCRITS INEDITS
Subit dopo Matilde Caltabiano, docent di storie dal Tart-antîc li de Universitât dai Studis di Milan, nus cjacararà sul teme: Il compit dal vescul te societât tart-antighe.
Domenie ai 24 di Fevrâr a Vençon a lis 3.00 daspò misdì: Gjespui cjantât in Domo; subit dopo l'incuintri te sale Patriarcje Bertrant.
Ricuardant pre Antoni Beline: SCRITS INEDITS
Subit dopo Matilde Caltabiano, docent di storie dal Tart-antîc li de Universitât dai Studis di Milan, nus cjacararà sul teme: Il compit dal vescul te societât tart-antighe.
21 febbraio 2008
Zornade internazionâl de Marilenghe
Proclamade de Unesco (United Nations Educational, Scientific and Cultural Organization, ven a stâi la Organizazion des Nazions Unidis pe Educazion, pes Siencis e pe Culture, n.d.r.) tal Novembar dal 1999, e celebrade ogni an tacant dal 2000 par promovi la diviersitât linguistiche e culturâl e il multilinguisim, ancje chest an ai 21 di Fevrâr si ricuardarà la Zornade internazionâl de Marilenghe.
Vuê, cuasit la metât des cirche 6000 lenghis feveladis ator pal mont a son in pericul. Dilunc dai ultins trê secui, tantis lenghis a son muartis cuntune dramatiche e inesorabile ande che e cres simpri di plui, massime vie pes Americhis e in Australie.
Tai ultins timps almancul 3000 lenghis a son in pericul di estinzion se no adiriture a son daûr a murî in tantis bandis dal mont.
Daûr di stimis resintis, la plui part des 6000 lenghis cognossudis tal mont a son feveladis di une vore pocje di int. La metât des lenghis di vuê a son feveladis di mancul di 10.000 personis e un cuart di dutis chestis 6.000 lenghis a son feveladis di mancul di 1.000 personis.
“Lis lenghis a son patrimoni inestimabil de umanitât. A son nassudis, a cressin e, cualchi volte, a son condanadis a murî. Di fat o vin di fâ dut ce che o podìn par tutelâlis come che o vin di cirî di salvâ e difindi la inestimabil diviersitât culturâl che e je tal mont. Par cheste finalitât e par vinci la sfide la multilinguisim – al à declarât Koichiro Matsuura, diretôr gjenerâl de Unesco – la Unesco e sosten politichis linguistichis che a promovin lis marilenghis”.
Lis lenghis a son duncje tal cûr dai obietîfs de Unesco. A son imprescj une vore fuarts par difindi e disvilupâ chest nestri inestimabil patrimoni.
Dutis lis iniziativis par promovi la difusion des lenghis mari a coventaran no dome par dâ fuarce a la diviersitât linguistiche e a la educazion multilengâl, ma ancje pal disvilup di une plui profonde cussience des tradizions linguistichis e culturâls di dut il mont e par ispirâ une solidarietât fondade su la comprension, la tolerance e il dialic.
E simpri su cheste stesse lungjece di onde, la Onu (United Nations Organization, ven a stâi la Organizazion des Nazions Unidis, n.d.r.) e à proclamât il 2008 tant che an mondiâl des lenghis minoritariis. Une sielte che e va a dâ inmò plui fuarce a la date dai 21 di Fevrâr.
Di fat, la Onu e à domandât a ducj i stâts membris di dâ fuarce a la conservazion e la difese di dutis lis lenghis feveladis di ducj i popui dal mont, di incressi lis ativitâts par promovi in ducj i contescj coletîfs, la protezion di dutis lis lenghis, in particolâr lis lenghis minoritariis e chês che a son in pericul di estinzion.
Si va duncje simpri plui viers un avignî li che l'inglês al sarà simpri plui necessari, ma ancje simpri mancul suficient te suaze des politichis di tutele linguistiche e pes relazions internazionâls. (articul che o ai publicât su la pagjine "Marilenghe" de Societât filologjiche furlane sul Mv, ai 5 di Fevrâr dal 2008)
Vuê, cuasit la metât des cirche 6000 lenghis feveladis ator pal mont a son in pericul. Dilunc dai ultins trê secui, tantis lenghis a son muartis cuntune dramatiche e inesorabile ande che e cres simpri di plui, massime vie pes Americhis e in Australie.
Tai ultins timps almancul 3000 lenghis a son in pericul di estinzion se no adiriture a son daûr a murî in tantis bandis dal mont.
Daûr di stimis resintis, la plui part des 6000 lenghis cognossudis tal mont a son feveladis di une vore pocje di int. La metât des lenghis di vuê a son feveladis di mancul di 10.000 personis e un cuart di dutis chestis 6.000 lenghis a son feveladis di mancul di 1.000 personis.
“Lis lenghis a son patrimoni inestimabil de umanitât. A son nassudis, a cressin e, cualchi volte, a son condanadis a murî. Di fat o vin di fâ dut ce che o podìn par tutelâlis come che o vin di cirî di salvâ e difindi la inestimabil diviersitât culturâl che e je tal mont. Par cheste finalitât e par vinci la sfide la multilinguisim – al à declarât Koichiro Matsuura, diretôr gjenerâl de Unesco – la Unesco e sosten politichis linguistichis che a promovin lis marilenghis”.
Lis lenghis a son duncje tal cûr dai obietîfs de Unesco. A son imprescj une vore fuarts par difindi e disvilupâ chest nestri inestimabil patrimoni.
Dutis lis iniziativis par promovi la difusion des lenghis mari a coventaran no dome par dâ fuarce a la diviersitât linguistiche e a la educazion multilengâl, ma ancje pal disvilup di une plui profonde cussience des tradizions linguistichis e culturâls di dut il mont e par ispirâ une solidarietât fondade su la comprension, la tolerance e il dialic.
E simpri su cheste stesse lungjece di onde, la Onu (United Nations Organization, ven a stâi la Organizazion des Nazions Unidis, n.d.r.) e à proclamât il 2008 tant che an mondiâl des lenghis minoritariis. Une sielte che e va a dâ inmò plui fuarce a la date dai 21 di Fevrâr.
Di fat, la Onu e à domandât a ducj i stâts membris di dâ fuarce a la conservazion e la difese di dutis lis lenghis feveladis di ducj i popui dal mont, di incressi lis ativitâts par promovi in ducj i contescj coletîfs, la protezion di dutis lis lenghis, in particolâr lis lenghis minoritariis e chês che a son in pericul di estinzion.
Si va duncje simpri plui viers un avignî li che l'inglês al sarà simpri plui necessari, ma ancje simpri mancul suficient te suaze des politichis di tutele linguistiche e pes relazions internazionâls. (articul che o ai publicât su la pagjine "Marilenghe" de Societât filologjiche furlane sul Mv, ai 5 di Fevrâr dal 2008)
Publicât di Christian Romanini aes 00:03 Nessun commento:
Etichetis: aniversaris, ator pal mont, culture, dirits, filologjiche, furlan, identitât, marilenghe, publicitât progrès, rassegne stampe, tradizion, tutele
20 febbraio 2008
Solidarietât a Aldo Zucchiatti
Sul blog di Intesa per Majano, ve ca la "misteriose" letare di solidarietât a Aldo Zucchiatti. No rivi inmò a capî parcè che no son stâts lets i nons in consei: jerial alc di platâ?
Par lei miôr, fracait ca.
Viodìn cui che al ricognòs ducj i nons...
Par lei miôr, fracait ca.
Viodìn cui che al ricognòs ducj i nons...
Grazie
Come che e je abitudin, cuant che si passe il scjalin dai 10.000 o soi usât a ringraziâ i letôrs. E vuê o vin taiât il travuart dai 78.000 contats: grazie!!!
No je une cuestion banâl par jemplâ il post de zornade, ma o soi convint che mantignî il dialic al sedi fondamentâl: e je la fuarce di chest blog, ma in sostance di dutis lis relazions umanis. Parcè che al è dibant dome "vê la puarte vierte e scoltâ ducj", se dopo cui che al da conseis, critichis o osservazions a ven definît "rompibalis" cuant che al è fûr dal coro. Al covente felevâ cu la int e no fevelâ a la int, ancje cuant che no ti da simpri reson.
No je une cuestion banâl par jemplâ il post de zornade, ma o soi convint che mantignî il dialic al sedi fondamentâl: e je la fuarce di chest blog, ma in sostance di dutis lis relazions umanis. Parcè che al è dibant dome "vê la puarte vierte e scoltâ ducj", se dopo cui che al da conseis, critichis o osservazions a ven definît "rompibalis" cuant che al è fûr dal coro. Al covente felevâ cu la int e no fevelâ a la int, ancje cuant che no ti da simpri reson.
19 febbraio 2008
Boris Pahor e la storie di Triest
A proposit di storie no contade, us propon une interviste bielone di Boris Pahor, ecelent scritôr sloven di Triest di citadinance taliane, ospit di Fabio Fazio a Che tempo che fa.
Scoltait ben ce che al dîs a proposit dai Iredentiscj, chei che a àn disegnât la famose cjartine gjeografiche che jo o ai tant criticât.
Scoltait ben ce che al dîs a proposit dai Iredentiscj, chei che a àn disegnât la famose cjartine gjeografiche che jo o ai tant criticât.
17 febbraio 2008
Zonte in 5
Come che si lei sul gjornâl di vuê, îr sindic e assessôrs restâts si son cjatâts pe ridistrubuzion des deleghis, dopo des dimissions di Aldo Zucchiatti.
Ce che si sa al è che la zonte e restarà di 5 assessôrs plui il sindic: nissune anticipazion su la gnove ridistribuzion che si savarà dome doman di sere in consei comunâl.
E intant Intesa per Majano e à inmaneât une assemblee publiche.
Ce che si sa al è che la zonte e restarà di 5 assessôrs plui il sindic: nissune anticipazion su la gnove ridistribuzion che si savarà dome doman di sere in consei comunâl.
E intant Intesa per Majano e à inmaneât une assemblee publiche.
16 febbraio 2008
Tavagnà a Innovaction 2008
Ivano Sebastianutti, tecnic informatic dal Comun di Tavagnà, al spieghe il progjet che al à vinçût il secont premi di Innovaction 2008 pe Publiche Aministrazion: la ricostruzion digjitâl dal teritori comunâl cul inseriment des basis di dâts par une gjestion trasparente dal teritori. Une sorte di catastic digjitâl interatîf.
Brâf Ivano! Compliments!
Cui che al à voie di savênt di plui al pues vignî a Innovaction fint domenie 17 a lis 14.00 o contatâ il Comun di Tavagnà mandant une mail a Ivano Sebastianutti o telefonant al 0432/577311.
Innovaction Tavagnà
Caricato da christianromanini
Brâf Ivano! Compliments!
Cui che al à voie di savênt di plui al pues vignî a Innovaction fint domenie 17 a lis 14.00 o contatâ il Comun di Tavagnà mandant une mail a Ivano Sebastianutti o telefonant al 0432/577311.
Innovaction Tavagnà
Caricato da christianromanini
Kyoto
Come che nus vise ancje Luca, vûe il protocol di Kyoto al fâs 3 agns. Ce spietistu? Distude il computer e un pocjis di lûs in cjase e ufici. Ancje jo o aderìs a la campagne "Mi ilumini di mancul". Aderìs ancje tu.
15 febbraio 2008
Il tramai dal Stât talian
Nus à cjapâts inmò une volte: il tramai dal Stât talian, come che al diseve pre Toni tal 1978, al à colpît inmò. Di fat un guvier di centriçampe, prin di tirâ l'ultin respîr, come che al ricuarde ancje Sandri sul so blog, al à "pensât ben" di lâ daûr des vôs ultranazionalistichis talianonis (denant di ducj Alleanza Nazionale, Forza Italia, cu la positive ecezion di Massimo Blasoni in consei regjonâl, ma ancje il Ds Alessandro Maran che no mi smaravearès che al fos tra chei che a àn conseât la ministre Lanzillotta), impugnant une concuiste come la gnove leç di tutele de lenghe furlane.
Une leç che tal ultin Istât e je stade une vore diluide rispiet a la propueste iniziâl, però almancul alc si veve puartât a cjase. Magari cussì no, une leç che e puartave la nestre regjon (almancul in part) in linie cu lis diretivis che la Europe e je di agns daûr a sostignî, e je stade impugnade in maniere dal dut ideologjiche e no tecniche come che a àn voie di dâ di intindi la ministre Lanzillotta, il Prodi e ducj i talianons ultranazionaliscj che a esultin par un pas che al riscje di puartânus indaûr. Come che al scrîf ancje il Dree, nus al spieghe William Cisilino che propit su la ultime Patrie (finide adiriture sul Corriere della Sera di vuê) al rispuint a une domande clare come la aghe di un lât di mont.
La robe avilente e je che cuant che al è di pestâ sui furlans no son blancs, ros, neris: a Rome o contìn mancul di nuie e la linie antidemocratiche e vinç in non di un Stât che al à spietât passe 50 agns par aplicâ un principi de sô Costituzion (l'art. 6 al dîs che la Republiche e tutele cun normis di pueste lis minorancis linguistichis storichis; la leç 482/99 e je rivade 51 agns dopo de jentrade in vore de Costituzion che e je dal 1948: e cumò nus volaressin cuasi cuasi gjavâ ancje chê... se al fos par cualchidun...). E invezit che difindi alc che nus difint, cualchidun al fâs fieste: "Parcè che tant (forsit a pensin e ancje lu disin) achì nissun al alce mai la vôs"...
Ve ca il test cu la spiegazion di William Cisilino © La Patrie dal Friûl
I dubis di incostituzionalitât jevâts su dal guvier àno mani?
No. La Regjon e à esercitât cence ecès la sô potestât in cont de scuele in marilenghe: tal plen rispiet dal Titul V de costituzion, dal D.P.R. 223/2002 atuatîf dal Statût (che al fevele proprit di scuele) e ancje de normative statâl.
E, a chest pont, mi pâr just rimarcâ un fat. Cuant che il Comitât di esperts al à butade jù la prime boze de leç – une vore, ma une vore plui avanzade di chê che e je passade – un membri dal Comitât al è svualât jù a Rome, precisamentri li dai Ministeris dai Afârs regjonâi e de Istruzion, par controlâ cui funzionaris romans la gnove normative e evitâ pussibilis cuistions di costituzionalitât. Po ben, fale cualchi piçule robe, i Ministeris a àn passât chel DDL, che, o ripet, al jere cetant plui indevant di cheste leç.
Cumò invezit i stes Ministeris a ‘nd àn gambiât idee: la prove provade che lis riservis a son dome politichis e no juridichis.
Une leç che tal ultin Istât e je stade une vore diluide rispiet a la propueste iniziâl, però almancul alc si veve puartât a cjase. Magari cussì no, une leç che e puartave la nestre regjon (almancul in part) in linie cu lis diretivis che la Europe e je di agns daûr a sostignî, e je stade impugnade in maniere dal dut ideologjiche e no tecniche come che a àn voie di dâ di intindi la ministre Lanzillotta, il Prodi e ducj i talianons ultranazionaliscj che a esultin par un pas che al riscje di puartânus indaûr. Come che al scrîf ancje il Dree, nus al spieghe William Cisilino che propit su la ultime Patrie (finide adiriture sul Corriere della Sera di vuê) al rispuint a une domande clare come la aghe di un lât di mont.
La robe avilente e je che cuant che al è di pestâ sui furlans no son blancs, ros, neris: a Rome o contìn mancul di nuie e la linie antidemocratiche e vinç in non di un Stât che al à spietât passe 50 agns par aplicâ un principi de sô Costituzion (l'art. 6 al dîs che la Republiche e tutele cun normis di pueste lis minorancis linguistichis storichis; la leç 482/99 e je rivade 51 agns dopo de jentrade in vore de Costituzion che e je dal 1948: e cumò nus volaressin cuasi cuasi gjavâ ancje chê... se al fos par cualchidun...). E invezit che difindi alc che nus difint, cualchidun al fâs fieste: "Parcè che tant (forsit a pensin e ancje lu disin) achì nissun al alce mai la vôs"...
Ve ca il test cu la spiegazion di William Cisilino © La Patrie dal Friûl
I dubis di incostituzionalitât jevâts su dal guvier àno mani?
No. La Regjon e à esercitât cence ecès la sô potestât in cont de scuele in marilenghe: tal plen rispiet dal Titul V de costituzion, dal D.P.R. 223/2002 atuatîf dal Statût (che al fevele proprit di scuele) e ancje de normative statâl.
E, a chest pont, mi pâr just rimarcâ un fat. Cuant che il Comitât di esperts al à butade jù la prime boze de leç – une vore, ma une vore plui avanzade di chê che e je passade – un membri dal Comitât al è svualât jù a Rome, precisamentri li dai Ministeris dai Afârs regjonâi e de Istruzion, par controlâ cui funzionaris romans la gnove normative e evitâ pussibilis cuistions di costituzionalitât. Po ben, fale cualchi piçule robe, i Ministeris a àn passât chel DDL, che, o ripet, al jere cetant plui indevant di cheste leç.
Cumò invezit i stes Ministeris a ‘nd àn gambiât idee: la prove provade che lis riservis a son dome politichis e no juridichis.
Gnovis pagjinis furlanis
E je disponibile la riviste anuâl de associazion "Union scritôrs furlans" (te foto la cuviertine dal ultin numar): tra i tancj intervents biografics, storics, di politiche linguistiche e normative su la tutele de lenghe, recensions, gnovis che a rivin de ladinie, al è ancje un gno articul che si intitule "Emigrâts inte Rêt".
14 febbraio 2008
13 febbraio 2008
Il Diari di Tosoni ogni 15 dîs
Come che o vevi dit 2 setemanis indaûr, il Diari al è deventât cuindisinâl. Duncje ve ca la cuviertine dal numar a pene jessût e che o podês discjamâ in version pdf, fracant achì.
12 febbraio 2008
Consei Comunâl
Lunis ai 18, aes 18.30, al sarà consei comunâl:
Chest al è l'ordin dal dì.
Chest al è l'ordin dal dì.
11 febbraio 2008
Presentazion dal libri di Meni Zannier
Vinars ai 15 di Fevrâr te sale dal consei a Maian, a lis 18.00 e je la presentazion dal libri di Domeni (Meni) Zannier "Filii Petrae", editât dal Circul culturâl "Laurenzian" di Buie e ilustrât di Arrigo Poz.
10 febbraio 2008
Ricuardant i muarts
Chestis a son zornadis che o vin fevelât tant di chest argoment, ma vuê no ai voie di fevelâ di ce che al è stât dit.
O torni a meti achì il post che o vevi fat l'an passât, stant che o pensi di jessi stât tra i prins dal consei comunâl a vê frontâ in maniere publiche, ancje se dome su chest blog, l'argoment dal ricuart dai muarts tes foibis.
ai 10 di Fevrâr dal 2007, o vevi scrit:
Ta cheste zornade si ricuardin i muarts tes foibis.
Jo no cognòs tant ben chê storie e mi limiti a ricuardâ inmò une volte i muarts.
Foibis, gulags, cjamps di concentrament, docis-gas, fors crematoris... indipendetementri dal colôr politic che al à fat nassi chescj orôrs dal secul curt, i politics di vuê, sedi di drete sedi di çampe, a àn il dovê morâl e la onestât inteletuâl di fâ dut il pussibil par informâ i citadins de assurditât di chês azion. Par no dismenteâ e par no ripeti. Ma o cjapi at che masse voltis, no si ricuardin i muarts, ma si à voie dome di dâsi la colpe l'un cul altri su cui che al à fat cheste o chê altre porcarie.
I muarts a mertin rispiet.
O torni a meti achì il post che o vevi fat l'an passât, stant che o pensi di jessi stât tra i prins dal consei comunâl a vê frontâ in maniere publiche, ancje se dome su chest blog, l'argoment dal ricuart dai muarts tes foibis.
ai 10 di Fevrâr dal 2007, o vevi scrit:
Ta cheste zornade si ricuardin i muarts tes foibis.
Jo no cognòs tant ben chê storie e mi limiti a ricuardâ inmò une volte i muarts.
Foibis, gulags, cjamps di concentrament, docis-gas, fors crematoris... indipendetementri dal colôr politic che al à fat nassi chescj orôrs dal secul curt, i politics di vuê, sedi di drete sedi di çampe, a àn il dovê morâl e la onestât inteletuâl di fâ dut il pussibil par informâ i citadins de assurditât di chês azion. Par no dismenteâ e par no ripeti. Ma o cjapi at che masse voltis, no si ricuardin i muarts, ma si à voie dome di dâsi la colpe l'un cul altri su cui che al à fat cheste o chê altre porcarie.
I muarts a mertin rispiet.
09 febbraio 2008
Mandi Gjildo
Susans al à pierdût une biele persone :-(
Mandi Gjildo.
Mandi Gjildo.
La lungje storie de steme dal Comun di Maian
O ringrazii Luca Peresson parcè che se nol ves fat chest coment intun post precedent, no mi sarès impensât di chest document che o vevi tal computer. Si trate di une ricercje che e veve fat Luciana Bonatti Mora, emiliane di nassite, ma che tant e à fat tal nestri Comun. Za dipendente dal Ufici anagrafe e che e à vût un rûl fondamentâl tal tragjic moment dal taramot, po dopo ancje tal Centri pai Anzians, e à dedicât grant part de sô vite a la nestre comunitât sedi tal volontariât sociâl sedi tal volontariât culturâl.
gjavât fûr di Majano Nuova 1995 (ed. Pro Majano)
di Luciana Bonatti Mora
traduzion di Christian Romanini
Par sfantâ in maniere definitive i dubis che inmò a puedin jessi su lis origjins, lis variazions subidis e la legjitimitât di ûs de steme dal nestri Comun, si vûl contâ in curt (par chel che al è pussibil) il percors cruziât che al à puartât, ae fin, a cjapâ sù e a doprâ in maniere legjitime ad in plen la steme e il confenon atuâi di chest comun.
Di une publicazion curade de Aministrazion Comunâl dal 1927, editade de "Tipografie Litografica G. Tabacco di Sant Denêl", si ven a savê che, fin dal 1867, al fo cjapât sù la steme che inmò vuê si dopre, cun di plui si ven a savê che chê adozion e fo comunicade ae Prefeture Reâl cun note n° 73 dal 9/2/1867, ma che dopo no rivà mai la domande di ricognossiment uficiâl de Consulte Araldiche.
Il sindic di in chê volte al jere il siôr Sante Piuzzi.
Simpri dal volumut citât parsore, o vignìn a savê che di documents antîcs di prime de Ete Napoleoniche, al risulte che il comun di Maian al jere part de Comunitât di Buie.
Parimentri a fasevin Comuns separâts lis Vilis di Farle, Pêrs e Susans, Trivià - Sant Tomâs, tant che si rileve di tancj documents sot de dominazion de Republiche Venite (1700-1800).
Cu la Ete Napoleoniche al fo costituît il Comun unic; intun prin timp la steme dal Comun (1848) e jere un fas di vergjis verticâls disponudis cu la scrite par traviers "Unione fa la forza". In chê volte dute la corispondence di ufici e vignive fate su cjarte semplice cence intestazion o steme, parcè che al jere in vore dal 1812 il Decret austriac che al improibive ai Comuns di doprâ la steme cence vê otignût prime un permès regolâr o une letare-patente di Sô Maestât l'Imperadôr.
Di cheste patente nol è nissun indizi tal archivi, ma si à motîf di pensâ che nol fos stât domandât nissun permès.
Parade vie la Austrie intal 1866, si cjate il sigjîl comunâl componût dal tradizionâl fas, ma che al veve, tal puest des scritis, une curdele blancje leade pai cjaveçs intune Crôs di Sant Andree, cun parsore une manarie alabardade di fier. Si à di pensâ che propit in chê volte si vedi tacât a doprâ la steme definitive dal Comun, tignût cont di cualchi modifiche imponude dal Decret Presidenziâl.
O vin scrusignât jenfri lis cjartis che a vegnin daspò, si son cjatâts tentatîfs di aprovazion intai agns 1926, 1950, ma nissun nol à puartât insom la procedure, la steme e veve dome il crisme dal ÛS, ma no chel de Autoritât Sorestante (il President de Republiche).
A passin lis desenis di agns, il fas al sparìs dal sigjîl dal Comun par oportunitât politiche, daspò al ven tornât a meti intal bol-timbri, ma dal confenon nissune olme parcè che nol esit il decret di aprovazion.
E si rive al 1976: il taramot dal 6 di Mai!
La grande rivade di jutoris talians e forescj, la pronte solidarietât di dut il mont a puartarin intai agns de ricostruzion a scugnî jessi presints simpri plui dispès aes cerimoniis uficiâls di ringraciament, li che Maian si presentave cul Sindic, cu la Vuardie Comunâl e cu la... bandiere taliane (par prionte, une vore fruiade!). Dut chest al produseve un sens di malstâ, soredut cjalant Comuns plui piçui, armâts di confenon; cun di plui il grant tribût di vitimis e di cjasis sdrumadis costât in chel montafin, al puartave, magari cussì no, il nestri Comun in prin plan: ma inalore no si podeve pensâ al confenon; a jerin robis cetant plui griviis di frontâ e di risolvi!
E cussì si rivà al 1979, propit tal dî dai Patrons di Maian (i Sants Pieri e Pauli) si tache il scambi di visitis cul Comun di Traversetolo (che si zimularà cun Maian tal 1984) sul autobus, oltri che i alpins, a citadins di Maian, a cualchi funzionari comunâl a jerin ancje il Sindic di in chê volte Schiratti e une Vuardie Comunâl cul tricolôr, cuntune aste cetant viere.
Il sens di malstâ par no vê il nestri confenon si sintive a fuart, tant che e fo scrite intun moment une poesie "ad hoc": dut chest al le a finî inte convinzion che pal futûr si scugnive vê un confenon comunâl. Doi agns dopo (ai 31 di Lui dal 1981) il Comun di Maian al ve il Decret Presidenziâl che al faseve bogns steme e confenon; distrigadis lis formalitâts avonde sveltis pe confezion dal confenon, chest al fo screât propit in ocasion dal setim aniversari dal taramot.
Tant che si pues viodi inte foto, la steme e il confenon fats bogns dal puar President de Republiche Sandro Pertini a restaran compagns, cence vê altris modifichis, par rapresentâ il nestri Comun.
gjavât fûr di Majano Nuova 1995 (ed. Pro Majano)
di Luciana Bonatti Mora
traduzion di Christian Romanini
Par sfantâ in maniere definitive i dubis che inmò a puedin jessi su lis origjins, lis variazions subidis e la legjitimitât di ûs de steme dal nestri Comun, si vûl contâ in curt (par chel che al è pussibil) il percors cruziât che al à puartât, ae fin, a cjapâ sù e a doprâ in maniere legjitime ad in plen la steme e il confenon atuâi di chest comun.
Di une publicazion curade de Aministrazion Comunâl dal 1927, editade de "Tipografie Litografica G. Tabacco di Sant Denêl", si ven a savê che, fin dal 1867, al fo cjapât sù la steme che inmò vuê si dopre, cun di plui si ven a savê che chê adozion e fo comunicade ae Prefeture Reâl cun note n° 73 dal 9/2/1867, ma che dopo no rivà mai la domande di ricognossiment uficiâl de Consulte Araldiche.
Il sindic di in chê volte al jere il siôr Sante Piuzzi.
Simpri dal volumut citât parsore, o vignìn a savê che di documents antîcs di prime de Ete Napoleoniche, al risulte che il comun di Maian al jere part de Comunitât di Buie.
Parimentri a fasevin Comuns separâts lis Vilis di Farle, Pêrs e Susans, Trivià - Sant Tomâs, tant che si rileve di tancj documents sot de dominazion de Republiche Venite (1700-1800).
Cu la Ete Napoleoniche al fo costituît il Comun unic; intun prin timp la steme dal Comun (1848) e jere un fas di vergjis verticâls disponudis cu la scrite par traviers "Unione fa la forza". In chê volte dute la corispondence di ufici e vignive fate su cjarte semplice cence intestazion o steme, parcè che al jere in vore dal 1812 il Decret austriac che al improibive ai Comuns di doprâ la steme cence vê otignût prime un permès regolâr o une letare-patente di Sô Maestât l'Imperadôr.
Di cheste patente nol è nissun indizi tal archivi, ma si à motîf di pensâ che nol fos stât domandât nissun permès.
Parade vie la Austrie intal 1866, si cjate il sigjîl comunâl componût dal tradizionâl fas, ma che al veve, tal puest des scritis, une curdele blancje leade pai cjaveçs intune Crôs di Sant Andree, cun parsore une manarie alabardade di fier. Si à di pensâ che propit in chê volte si vedi tacât a doprâ la steme definitive dal Comun, tignût cont di cualchi modifiche imponude dal Decret Presidenziâl.
O vin scrusignât jenfri lis cjartis che a vegnin daspò, si son cjatâts tentatîfs di aprovazion intai agns 1926, 1950, ma nissun nol à puartât insom la procedure, la steme e veve dome il crisme dal ÛS, ma no chel de Autoritât Sorestante (il President de Republiche).
A passin lis desenis di agns, il fas al sparìs dal sigjîl dal Comun par oportunitât politiche, daspò al ven tornât a meti intal bol-timbri, ma dal confenon nissune olme parcè che nol esit il decret di aprovazion.
E si rive al 1976: il taramot dal 6 di Mai!
La grande rivade di jutoris talians e forescj, la pronte solidarietât di dut il mont a puartarin intai agns de ricostruzion a scugnî jessi presints simpri plui dispès aes cerimoniis uficiâls di ringraciament, li che Maian si presentave cul Sindic, cu la Vuardie Comunâl e cu la... bandiere taliane (par prionte, une vore fruiade!). Dut chest al produseve un sens di malstâ, soredut cjalant Comuns plui piçui, armâts di confenon; cun di plui il grant tribût di vitimis e di cjasis sdrumadis costât in chel montafin, al puartave, magari cussì no, il nestri Comun in prin plan: ma inalore no si podeve pensâ al confenon; a jerin robis cetant plui griviis di frontâ e di risolvi!
E cussì si rivà al 1979, propit tal dî dai Patrons di Maian (i Sants Pieri e Pauli) si tache il scambi di visitis cul Comun di Traversetolo (che si zimularà cun Maian tal 1984) sul autobus, oltri che i alpins, a citadins di Maian, a cualchi funzionari comunâl a jerin ancje il Sindic di in chê volte Schiratti e une Vuardie Comunâl cul tricolôr, cuntune aste cetant viere.
Il sens di malstâ par no vê il nestri confenon si sintive a fuart, tant che e fo scrite intun moment une poesie "ad hoc": dut chest al le a finî inte convinzion che pal futûr si scugnive vê un confenon comunâl. Doi agns dopo (ai 31 di Lui dal 1981) il Comun di Maian al ve il Decret Presidenziâl che al faseve bogns steme e confenon; distrigadis lis formalitâts avonde sveltis pe confezion dal confenon, chest al fo screât propit in ocasion dal setim aniversari dal taramot.
Tant che si pues viodi inte foto, la steme e il confenon fats bogns dal puar President de Republiche Sandro Pertini a restaran compagns, cence vê altris modifichis, par rapresentâ il nestri Comun.
08 febbraio 2008
Il Fregul dai Fantats
Ve ca une altre novitât editoriâl furlane e furlaniste: il Fregul dai Fantats Furlans, chest an scrit di Sandri Carrozzo. Par vêlu, fracait achì. Mandi Luche e mandi a ducj i Fantats Furlans.
07 febbraio 2008
Un Spieli te Patrie
Al è pront il gnûf numar da "La Patrie dal Friûl" che come ogni mês al torne tes cjasis dai abonâts. Ta chest numar si fevelarà di "Ribei", ven a stâi di chei che in Friûl le pensin o che le àn pensade divierse dal "mainstream" e che si son ancje batûts in non di ideis alternativis. Il spont al è l’inovâl de Joibe Grasse dal 1511, il riviel popolâr che al insanganà il Friûl ai 27 di Fevrâr di chel an.
Une biele novitât al è ancje il "Spieli", l'insert di informazion istituzionâl fat dai comuns di Puçui (comun cjâf file), Bordan, Cosean, Feagne, Flaiban, Merêt di Tombe, Mortean, Pagnà, Palme, Pasian di Prât, Sedean e Spilimberc.
Ca di cualchi zornade la riviste e sarà disponibil ancje in pdf sul sît Internet: "La Patrie dal Friûl".
Une biele novitât al è ancje il "Spieli", l'insert di informazion istituzionâl fat dai comuns di Puçui (comun cjâf file), Bordan, Cosean, Feagne, Flaiban, Merêt di Tombe, Mortean, Pagnà, Palme, Pasian di Prât, Sedean e Spilimberc.
Ca di cualchi zornade la riviste e sarà disponibil ancje in pdf sul sît Internet: "La Patrie dal Friûl".
Publicât di Christian Romanini aes 21:56 1 commento:
Etichetis: amîs, anci, associazions, culture, dirits, furlan, identitât, internet, marilenghe, patrie dal friûl, pre Toni Beline, publicitât progrès, rassegne stampe, tutele
06 febbraio 2008
Aldo Zucchiatti si è dimetût
Cuant che il mês di Novembar o vevi vût une discussion cun Aldo Zucchiatti (te foto), lui mi veve dit (2/11/07 15:07):
"Circa la tua domanda ironica sul mio incarico di Assessore ai LL.PP., mi spiace deluderti ma devo confermarti che sono ancora al mio posto. Ti prometto però che se un giorno dovessi andarmene per mia volontà sarai il primo a saperlo!"
Cussì nol è stât parcè che la letare des dimission e je rivade ai 4 di Fevrâr e jo lu ai savût doi dîs dopo leint il gjornâl e no dal sigûr parcè che mal à dit Aldo.
"Circa la tua domanda ironica sul mio incarico di Assessore ai LL.PP., mi spiace deluderti ma devo confermarti che sono ancora al mio posto. Ti prometto però che se un giorno dovessi andarmene per mia volontà sarai il primo a saperlo!"
Cussì nol è stât parcè che la letare des dimission e je rivade ai 4 di Fevrâr e jo lu ai savût doi dîs dopo leint il gjornâl e no dal sigûr parcè che mal à dit Aldo.
Ce bielins!
A çampe: il dree; a drete: trentamarlboro e tal mieç il loma a la sô fieste di complean (39). Intune peraule: Corona's.
Ancjemò tancj auguris al nodiretôr!
ps: mi perdonaiso?
Ancjemò tancj auguris al nodiretôr!
ps: mi perdonaiso?
05 febbraio 2008
Otime azion di politiche linguistiche
O ai a pene finît di scoltâ la esposizion dal belanç di prevision 2008 dal Comun di Maian.
Usgnot la zonte comunâl e jere a Farle e o aprofiti par fâ i compliments al Vicesindic Romano Ciani (te foto) parcè che al à relazionât ai citadins dut par furlan. O ai preseât une vore cheste sielte ancje parcè che l'argoment nol è facil. A dimostrazion che frontâ par furlan temis tecnics come une esposizion di un belanç di un ent nol è impussibil, anzit. No ai pôre a dî che secont me il Vicesindic Ciani al à fat propit une biele figure: al è stât clâr e eficaç. E nissun al à vût nuie ce dî in contrari.
Cun di plui inte stesse maniere al è stât e al sarà fat ogni sere: compliments a la aministrazion par vê decidût di fâ cussì. Cheste e je propit une otime azion di politiche linguistiche.
Usgnot la zonte comunâl e jere a Farle e o aprofiti par fâ i compliments al Vicesindic Romano Ciani (te foto) parcè che al à relazionât ai citadins dut par furlan. O ai preseât une vore cheste sielte ancje parcè che l'argoment nol è facil. A dimostrazion che frontâ par furlan temis tecnics come une esposizion di un belanç di un ent nol è impussibil, anzit. No ai pôre a dî che secont me il Vicesindic Ciani al à fat propit une biele figure: al è stât clâr e eficaç. E nissun al à vût nuie ce dî in contrari.
Cun di plui inte stesse maniere al è stât e al sarà fat ogni sere: compliments a la aministrazion par vê decidût di fâ cussì. Cheste e je propit une otime azion di politiche linguistiche.
Simpri plui Aldo
Juste chê altre dî o ai fat une minirecension sul ultin disc di Aldo Rossi. E mi semee che i sedi plasude...
Vuê us met il gnûf video di Aldo presentât îr.
Vuê us met il gnûf video di Aldo presentât îr.
04 febbraio 2008
Jo no varès dât il patrocini
Ancje vuê o ai voie di fevelâ di un argoment un tic delicât e par fâlu o met achì in bande un estrat di une locandine di une mostre che e sarà presentade a Maian ai 9 di Fevrâr.
O soi une vore displasût che cheste iniziative e vedi vût il patrocini dal nestri comun.
No contesti la concession dal spazi: l'art 21 de Costituzion al garantìs il dirit di libertât di espression, ma patrocinâ une posizion ideologjiche come chê presentade ta chest volantin, cun di plui che e dopre la lenghe furlane par veicolâ un messaç che nol pues jessi condividût di cui che al à a cûr la lenghe, la culture e la identitât furlane... dut chest mi à fat tant displasê e mi semee inoportun.
Cun di plui propit dopo 1 mês che al è stât tirât jù l'ultin confin che al divideve il Friûl de Slovenie, si presente un volantin li che si fevele dai confins dal 1924 (tratât di Rome), in plen Venteni...
O soi propit displasût!
Ancje parcè che za l'an passât o vevi fevelât di chest argoment e al jere vignût fûr un dibatit che al varès vût di fâ pensâ un moment di plui... tornait a lei achì.
par viodi par intîr la locandine de mostre: fracait achì.
Osservazions:
O soi une vore displasût che cheste iniziative e vedi vût il patrocini dal nestri comun.
No contesti la concession dal spazi: l'art 21 de Costituzion al garantìs il dirit di libertât di espression, ma patrocinâ une posizion ideologjiche come chê presentade ta chest volantin, cun di plui che e dopre la lenghe furlane par veicolâ un messaç che nol pues jessi condividût di cui che al à a cûr la lenghe, la culture e la identitât furlane... dut chest mi à fat tant displasê e mi semee inoportun.
Cun di plui propit dopo 1 mês che al è stât tirât jù l'ultin confin che al divideve il Friûl de Slovenie, si presente un volantin li che si fevele dai confins dal 1924 (tratât di Rome), in plen Venteni...
O soi propit displasût!
Ancje parcè che za l'an passât o vevi fevelât di chest argoment e al jere vignût fûr un dibatit che al varès vût di fâ pensâ un moment di plui... tornait a lei achì.
par viodi par intîr la locandine de mostre: fracait achì.
Osservazions:
a) la facende scandalose de cjartine "imperialiste": i problemis di rilevâ a son doi:
1) e je false, parcè che il Friûl-Vignesie Julie no à mai vût chei confins alì, nol à mai includût lis provincis di Pole o di Fiume, ni chês di Triest intai confins mostrâts. Duncje se lôr a vuelin fâ viodi cemût che a jerin i confins une volte no podin clamâ la cjarte Friuli Venezia Giulia / Friûl Vignesie Julie. Ancje parcè che cuant che il cunfin al jere cussì, il furlan nol veve nissun dirit di citadinance intal stât talian;
2) il fat che e sedi contingnude intune manifestazion di un ent public dal stât talian vint une valence "ogjetivementri" aggressive intai confronts dai stâts vicinants; jo o crôt che cheste robe si podarès configurâ ancje come un incident diplomatic internazionâl, parcè che il stât talian cul tratât di Osimo al à ricognossût i cunfins atuâi e duncje nol è che un ent public al podi meti in discussion la robe; secont me bisugnarès viodi se la iniziative e ven fate cun finanziaments publics, e in chel câs cirî di blocâju, soredut se a son cu la leç dal furlan;
b) la facende dal furlan doprât: al è scandalôs che lôr a clamin Jugosclavanie, la Jugoslavie e dopo peraulis come "floibis" e "esut", no sai, ma a mi mi samee un furlan "macaronic". Cun di plui al met ogjetivementri in contraposizion il furlan cun chês altris lenghis dal cunfin, cuntun ûs dal furlan duncje in fuart contrast cun ce che ducj chei si ocupin di furlan a cirin di fâ;
c) a propuesit di "Jugosclavanie", vuê in ogni câs no esist plui, duncje o ribadìs che cheste cjartine e je false ancje da chest pont di viste: a cuâl periodi storic corispuidie? Cuant che e jere la Jugoslavie i confins no son mai stâts cussì, e cuant che a jerin cussì no esisteve il Friûl-Vignesie Julie. Jo o crôt che un ent public nol podi distribuî robis falsis dal pont di viste storic, gjeografic e sientific.
Par chest, o ai mandât cheste mail in comun:
"in cualitât di conseîr comunâl o domandi che al vegni ritirât il patrocini dal comun a cheste manifestazion: "L'italia dei confini tra foibe ed esodo / L'Italie dai tiermins jenfri floibis e esut", fasint une delibare che e anuli la delibare 52/2008
Sperant che cheste domande e sedi sodisfate, us saludi di cûr.
mandi mandi e grazie
christian"
03 febbraio 2008
Belanç di prevision 2008
Vuê al è tacât il zîr des frazions pe presentazion dal Belanç di prevision 2008. Ve chi il calendari des jessudis:
Cumierç domenie ai 3 di Fevrâr aes 10 li dal Centri sociâl
Sant Salvadôr lunis ai 4 aes 18.30 li dal Centri sociâl
Cjasesole lunis ai 4 aes 20.30 li dal Centri sociâl
Pêrs martars ai 5 aes 18.30 li dal Centri sociâl
Farle martars ai 5 aes 20.30 li dal Centri sociâl
Sant Tomâs joibe ai 7 aes 18.30 li dal Centri parochiâl
Susans joibe ai 7 aes 20.30 li dal Centri sociâl
Maian vinars ai 8 aes 18.30 li de Sale dal Consei
Cumierç domenie ai 3 di Fevrâr aes 10 li dal Centri sociâl
Sant Salvadôr lunis ai 4 aes 18.30 li dal Centri sociâl
Cjasesole lunis ai 4 aes 20.30 li dal Centri sociâl
Pêrs martars ai 5 aes 18.30 li dal Centri sociâl
Farle martars ai 5 aes 20.30 li dal Centri sociâl
Sant Tomâs joibe ai 7 aes 18.30 li dal Centri parochiâl
Susans joibe ai 7 aes 20.30 li dal Centri sociâl
Maian vinars ai 8 aes 18.30 li de Sale dal Consei
I mil di Aldo
Come che nus vise l'autôr stes, la cjançon Furlan di Aldo Rossi (te foto) e je stade scoltade passe 1000 voltis sul so myspace: compliments a Aldo.
Ma i compliments no son dome par chest travuart.
O ai scoltât il so Cd e i vevi ancje prometût di fâi une recension achì. E no le ai fate prime dome parcè che il lavôr di Aldo al è une vore articolât e al mertarès un recensôr vêr, un che si intint di musiche pardabon. Parcè che il Cd di Aldo al è une sorprese continue, imprevedibil. Al passe cun facilitât di un stîl a chel altri cence tancj fastidis, tratant temis difarents: chest al è Aldo, ven a stât ecletic e il so lavôr al ven fûr diviersificât inevitabilmentri. E se a cualchidun i plâs di plui un musicist che al vedi une linie uniche, beh, jo o dîs che o preferìs la musiche di Aldo, simpri bon di metisi in discussion e esplorâ sperimentazions gnovis: la identitarie "Furlan", la emozionant "A là sù" che mi fâs vignî i sgrisui ogni volte che le sint, la satiriche "Brake chel cjan", la oniriche "Viers di me", la caraibiche "Sù pa muse", il ritmi coinvolzent di "Zucar", la biele dediche al "Gno paîs", e dutis chês altris cjançons che si pues scoltâ in passe trê cuarts di buine musiche...
Bulo Aldo, artist masse cjargne pai furlans e masse furlan pai cjargnei! ;-)
Ma i compliments no son dome par chest travuart.
O ai scoltât il so Cd e i vevi ancje prometût di fâi une recension achì. E no le ai fate prime dome parcè che il lavôr di Aldo al è une vore articolât e al mertarès un recensôr vêr, un che si intint di musiche pardabon. Parcè che il Cd di Aldo al è une sorprese continue, imprevedibil. Al passe cun facilitât di un stîl a chel altri cence tancj fastidis, tratant temis difarents: chest al è Aldo, ven a stât ecletic e il so lavôr al ven fûr diviersificât inevitabilmentri. E se a cualchidun i plâs di plui un musicist che al vedi une linie uniche, beh, jo o dîs che o preferìs la musiche di Aldo, simpri bon di metisi in discussion e esplorâ sperimentazions gnovis: la identitarie "Furlan", la emozionant "A là sù" che mi fâs vignî i sgrisui ogni volte che le sint, la satiriche "Brake chel cjan", la oniriche "Viers di me", la caraibiche "Sù pa muse", il ritmi coinvolzent di "Zucar", la biele dediche al "Gno paîs", e dutis chês altris cjançons che si pues scoltâ in passe trê cuarts di buine musiche...
Bulo Aldo, artist masse cjargne pai furlans e masse furlan pai cjargnei! ;-)
Mi ilumini di mancul
Ancje jo o ai aderît ae iniziative di Radio2 "Mi ilumini di mancul" e ai 15 di Fevrâr o distudarai un pocjis di lûs. Fasêtlu ancje voaltris: aderît ancje voaltris ae iniziative.
Purcit a Martignà
Ah ben, vuê mi soi propit divertît! O ai stât a Martignà a la fieste in place: Purcit in Ostarie. O ai ancje cjatât Enzo Driussi che al sunave la armoniche cul so grup di musiche tradizionâl.
Po dopo intun tendon o ai viodût i purcitârs che a lavoravin la cjar di purcit.
I purcitârs a Martignà
Caricato da christianromanini
E stant che o jeri li no ai resistût: mi soi mangjât 2 murei di luianie cu la polente e un tai di vin (vin blanc parcè che a jerin 10.30 di buinore!). Plui tart o soi lât a viodi il rest de fieste e cuant che o ai finît il zîr... o soi rivât li che a fasevin il filet di purcit e mi soi mangjât un pâr di tocuts: pardabon speciâl, si disfave in bocje... e par judâ a parâlu jù o ai bevût un altri tai di vin (cheste volte neri parcè che aromai al jere cuasit misdì).
E a une dopomisdì o soi lât a cori!
Po dopo intun tendon o ai viodût i purcitârs che a lavoravin la cjar di purcit.
I purcitârs a Martignà
Caricato da christianromanini
E stant che o jeri li no ai resistût: mi soi mangjât 2 murei di luianie cu la polente e un tai di vin (vin blanc parcè che a jerin 10.30 di buinore!). Plui tart o soi lât a viodi il rest de fieste e cuant che o ai finît il zîr... o soi rivât li che a fasevin il filet di purcit e mi soi mangjât un pâr di tocuts: pardabon speciâl, si disfave in bocje... e par judâ a parâlu jù o ai bevût un altri tai di vin (cheste volte neri parcè che aromai al jere cuasit misdì).
E a une dopomisdì o soi lât a cori!
Us spieti a Feagne
Par lei miôr il volantin de serade dibatiment di vinars ai 8 di Fevrâr a Feagne aes 8 di sere, fracait achì.
Alc&Cè
Se o vês voie di fâ contents i vuestris fruts cuntune publicazion inteligjente e ancje voaltris o vês voie di passâ cualchi moment leint alc di interessant, us segnali Alc&Cè (te foto la cuviertine di Zenâr), il biel insert mensîl par furlan publicât de Vita Cattolica e curât di Erika Adami.
02 febbraio 2008
Post sul Püst di Resie
A Resie il Carnevâl si clame Püst. Mascaris e costums une vore biei e soredut biele musiche, cun citira (violin) e bunkula (liron), a fasin di cheste fieste un apontament parbadon di no pierdi.
Par chei che no podaran lâ a Resie, o met chi cualchi foto e un video par scoltâ la biele musiche roseane.
Un grazie a Ranieri pes fotos: cjalait ancje chi, chi, chi e chi.
Par chei che no podaran lâ a Resie, o met chi cualchi foto e un video par scoltâ la biele musiche roseane.
Un grazie a Ranieri pes fotos: cjalait ancje chi, chi, chi e chi.
01 febbraio 2008
Il Diari di Tosoni ogni 15 dîs
Come che o vevi dit 2 setemanis indaûr, il Diari al è deventât cuindisinâl. Duncje ve ca la cuviertine dal numar a pene jessût e che o podês discjamâ in version pdf, fracant achì.
Iscriviti a: Post (Atom)


c: text/html

text:
Cun dute le canaie che ‘nd ere da Agne Lene la Istât, par fuarce che cualchi acident al scugnive rivâ.
– La Zizi e jere colade e si jere scussade il nâs e cumó a 8 agns a no podeve plui maridâsi.
– Il Nino si jere brusât il gargat crodint di bevi vin intune butilie di asêt e al veve pierdût le lenghe.
– Il Paride si jere fat brincâ a robâ un salam inte cjanive. Se chest al veve fat riduçâ agne Lene al veve fat la disperazion di sô mari che lu tignive a diete crodint ch’al fos malât di cuissà ce.
– Il Vigjut, clamât il Nonçul parcé ch’al voleve simpi zuiâ a fâ le messe par sunâ lis cjampanis, cumò invezit al zuiave al dotôr e par vie che al veve il nâs scussât, al veve metût une aspirine te surisute di sô cusine triestine
– Daspò, i doi zimui che lavin a pescjâ tal Dean, une dì invezit di tornâ plens di pes a jerin tornâts plens di pachis par vie che lant a disturbâ chei che levin a fâ l’amôr ‘te glerie da pescjadôrs a jerin deventâts pecjadôrs.
– Infin Il Beput, par mostrâ ch’al jere il plui brâf, al si jere metût a spacâ lens, al veve sbaliât il colp ferintsi un zenoli. Par fortune a lu veve dome fat vaî di pôre e agne Lene, jenfri il disperâ e il riduçâ, il berlâ a di un e il consolâ chel altri e veve plui da fâ a calmâ lis pôris des maris e i paris e i dubiis dal vicin, il Bepo, che si lamentave che i fruts intun mês a i vevin robât plui di doi chilos di clauts e al jere li ogni dì ae ore dal café a ripeti che jenfri ducj chei agnui al scugnive sei almancul un sacrabolt.
Agne Lene i veve dite che se i fruts no i vevin robât il martiel a no podevin lâ a plantâ clauts, ma le storie e lave indenant di café in café fin che une gnot al jere vignût un temporâl a sfredâ le atmosfere, a calmâ i gnerfs e a puartâ la calme te grande cjase di Agne Lene. La calme?
Tal prât daûr de cjase il soreli nol jere inmò rivât a secjâ le jerbe da dâ ai cunins che i fruts a vevin za tacât a balinâle dopo vê scuvierzût che alc al jere colât dal grant peç.
Ce jerial? Cul svualâ e il checâ des chechis ator de mularie agne Lene e jere lade a viodi e po e veve clamât il Bepo. Il Bepo al veve fat il so mea culpa par no vê pensât che lis chechis a podevin robâ i clauts par fâ il lôr nît. Dopo vê cjapât sù i soi clauts al pensave di vê il so café distês ma vuê agne Lene e veve decidût di lâ a fâ il portîr parcé che, disse, a veve prometût ai fruts che ae prime ploie evarès zuiât cun lôr dal balon. Cuissà ce tancj gôi!
di Jaio Furlanâr

robotstxt: allowed

filter: keep


text:
Amira Medunjanin e Ante Gelo – Gurize
Miercus ai 4 di Lui, che a scomencin ducj aes 21.15. Si spiete tal parc dal Palaç municipâl di Gurize la bielissime vôs de cjantante bosgnache Amira Medunjanin, la Billie Holiday de Bosgne. Nas’sude a Sarajevo tai agns Setante, vuê e la uniche interprete di lenghe sclave che e rive a espuartâ la musiche tradizionâl dal so paîs fûr dai siei confins. Amira e je la plui grande esponente de sevdah, la musiche popolâr de Bosgne Erzegovine, un gjenar une vore leât ae sô culture, te stesse maniere dal fado in Portugal o de morna a Capo Verde. “La svedah? Al è dificil definîle”, e spieghe Amira. “No je dome tradizion musicâl, ma un stîl di vite, il riflès de memorie, e lis cjançons di sevdah a contin la bielece de vite, il desideri, ma ancje la avilizion, il lancûr, il font de disperazion”. E sarà compagnade de ghitare di Ante Gelo, un dai produtôrs plui impuartants de sene jazz cravuate, oltri che brâf ghitaris e performer.
GURIZE
Su la confluence des dôs viis naturâls di comunicazion tra orient e ocident, lis Vals dal Lusinç e dal Vipau, lûc impuartant di passaç za in timps lontans, Gurize e je bagnade dal flum Lusinç. La citât si presente ’su la planure dal Lusinç cenglade des culinis dal Cuei, cognos’sudis pe culture de vît e pe produzion di vins di cualitât. La puarte plui biele vierte ’su la Italie: cussì il grant pitôr Max Klinger al à descrit Gurize. E svante une atmosfere particolâr dade dal compenetrâsi intune uniche citât di tantis tradizions diviersis. Di fat, Gurize e je la vere crosere des grandis culturis europeanis: chê latine, chê slave e chê gjermaniche, cheste particolaritât e je presinte in ducj i aspiets de tradizion, fasintle uniche.


text:
Plaidarts – Un lunari di vitis comedadis di Gianluca Franco CE LIBRI ISAL? Al è il libri che al à vinçût il 38sim Premi San Simon, lunc 156 pagjinis (10€). MA CE ISAL DENTRI, DI PRECÎS? Plaidâ, par furlan, e je une peraule mancul doprade di perorâ, che e à il stes significât. Ta chest libri a son 12 plaidarts, [...]
Tag: Gianluca Franco
E jere une volte Pieri si volte E cole la sclope Pieri si cope Al cole il curtìs Pieri al vuarìs Al poià la tace dal cafè tal seglâr, al tornà a meti il lat tal frigo e po si fasè infûr su la puarte de stanzie, tacade de cusine, là che so pari al durmive e al viveve di [...]
Al veve capît daurman che no sarès stade une baze par lui. Là che prin al jere dome lui — cui siei zûcs, i siei pipins, lis storiis che il pari i contave prin di durmî, lis cjançons che la mari i cjantave tal dopomisdì, lis sôs maraveis, i siei atacs di asme — e là che ducj a jerin [...]
Il sbalç fra dentri e fûr, mal visi ben, al jere impuartant. Viodude la ore no jere nancje di maraveâsi: la une di matine. Dentri dal salon si sudave ancje cu la cjamese, cun dute chê int ch’e saltave e ch’e sgurlave su la piste; difûr il flât s’impanive a ogni respîr. Come nuie che cussì sudât o varès podût [...]
— Cemût aial dit? — Enel Eletric, marcjât libar. Par calâ la sô bolete de lûs! — Cui? — Mi mande Enel Eletric, se mi fâs jentrâ i motivi dut. — Cui isal lui? — Mi clami Stiefin — i rispuint chel intant che i mostre il biliet di visite. — Viodie? — Stiefin? — Sì. — Ce biel non, [...]
— Al è dome par doi dîs… — Ma po sigûr, nol è nissun fastidi. No sta vê pinsîrs. Intant che il confinant i mostre là che i lasse i crostins (un gjenar diferent par ogni dì), il savalonut di cambiâ, i sachets par cjoli sù lis buiacis, Mario al pense dentri di se: — Finalmentri! E je la ocasion [...]
O ai stât a Ellis Island, la isule dongje New York là ch’a disbarcjavin chei che de Europe a levin tai Stâts Unîts, par parecjâsi une vite miôr di chê ch’a vevin chenti chi: puars, mancul puars e ancje siôrs (ma tancj i puars). Il museu de imigrazion al è fat ben, in stîl amerecan: a son i stes edificis [...]
Ai 5 di Març dal 1955 L’ululament de bovadice ch’al fâs scriculâ i scûrs. Grampis di nêf bagnade sgurladis cuintri l’ûs. Parsore de legnarie il bandon scjassât dal vint ch’al poche sui çocs in tasse. Beadis di fedis ch’a furighin framieç des urladis. Sprocs di fum penç ch’a sfrissin fûr de puartele dal spolert scjafoiât de buere rabiose. Une solite [...]
E jere l’ultime di campionât, 1984 o crôt, Udinês cuintri Milan, il Milan di Luther Blissett: presentât sul imprin tant che un fenomen, al jere un zuiadôr ch’al coreve sì fuart, ma che dispès si dismenteave di puartâsi daûr il balon. Ce bidon! Chê dì però al vincè il Milan, 2 a 1. Fûr dal stadi Friûl i puescj pai [...]
Par dîle dute, i nons ju sielzè la mari, ma il pari al lassà stâ, che jê e veve chê fisse za di timp. Gabriel e Rafaêl, nol podeve sei diferent, par che i doi zimui a jerin biei come doi agnui. Anzit, di plui. Il pari al fasè une fiestone e il for ch’al parave indevant par dâi di [...]
No à resistût. Come che ju à viodûts, un parsore di chel altri, intant ch’a cirin di tetâ de mari stravacade te cosse, e à pensât subit ch’e varès dât seont a l’amie e int varès puartât cjase un. Dai cuatri gjatuts restâts di dâ vie, trê a àn il pêl blanc e ros, e un, un pôc plui piçul [...]
Pari e fi a son un dutun. Là ch’al va un al va ancje chel altri. Il pari al è content, braurôs di chel so prin fi. Che lu venere cussì. Il frut al à juste finît trê agns. Ancje lui al è content di vê il pari dut par lui, ogni volte ch’al è a cjase. Ma il pari [...]


text:
Sunâ@Folkest2018 – a son viertis lis iscrizions ’fin ai 31 di Otuba
O sin al principi de Sierade e, tant che ogni an di cuindis agns incà, a Folkest ’tal è timp di selezions.
Il concors Sunâ@Folkest2018 – Premi Alberto Cesa chest an al cres ancjemò, consolidant la proprie formule, in gracie ancje de disponibilitât di impuartantis medie nazionâls, che a poiaran lis votazions inte seconde fase.
L’obietîf dal concors nol è la semplice competizion fra artiscj ma pluitost podê valutâ pal miôr ce che i artiscj candidâts a sedin in stât di ben figurâ intal program di Folkest. “Sunâ a Folkest-Premio Alberto Cesa” al vûl jessi duncje une vetrine dulà podê assisti a spetacui musicâi dal vîf par valutâ miôr il percors artistic e l’operât dai grups concorints, ufrint tal stes timp ocasions di promozion par ducj i partecipants.
Dopo de prime selezion dai materiâi rivâts ae segretarie dal premi, curade di folkbulletin.com, trê grups par ogni serade ’tal sarà clamâts a esibîsi dal vîf devant di une jurie di musiciscj, tecnics e gjornaliscj. Al tiermin de votazion al sarà assegnât un prin e un secont puest in classifiche tra i vincidôrs di ogni serade. Ducj i doi a acuisiran il dirit a esibîsi dilunc dal festival Folkest 2018, intune colocazion che e sarà decidude in maniere insindicabile de direzion artistiche dal festival stes. Lis selezions dal vîf di cheste seconde fase si tignaran a Arezzo, Coreno Ausonio, Loano, Caraglio, Palermo, Caserta, Spilimberc e Verone.
Il grup o l’artist classificât prin di ogni serade al parteciparà a une votazion fate traviers di une pagjine Facebook dedicade, canâi radiofonics, i sîts folkbulletin.com e folkest.com.
I prins trê classificâts di cheste votazion a acuisiran il dirit a partecipâ a une serade finâl (che si tignarà intal mês di Lui, dilunc des seradis finâls dal festival a Spilimberc) par decretâ il vincidôr assolût dal concors Sunâ@Folkest 2018.
Lis juriis des diviersis seradis a segnalaran ancje i artiscj che, a judizi insindicabil, ’tal sarà in corse pe assegnazion dal Premi Cesa 2018, par une gnove composizion di stîl tradizionâl.
A ducj i grups partecipants al ven domandât di atignîsi a repertoris musicâi di ducj i gjenars che par convenzion a puedin jessi dal ambit folk, folk-rock, etnic, etno-jazz, new acoustic, minimalist, ghitaristic, cjançon di autôr, contestoriis, artist di strade (cun ativitât musicâl prevalente). Nol costituirà element di merit particolâr l’ûs di un o plui struments etnics intun insiemi di altri gjenar musicâl e nancje di prejudizi particolâr l’ûs di aparecjaduris eletronichis dentri di sonoritâts acustichis: al sarà ritignût discriminant in maniere favorevule, pe amission ae fase ’sucessive des elimin’atoriis, jessi esecutôrs di un insiemi sonôr, che si caraterizi cun imediatece pal propri leam cuntun o plui lidrîs culturâls di cualsisedi part dal mont.
Il concors ’tal è viert a artiscj talians e grups musicâi che tal interni al sedi presint almancul un component di citadinance taliane. A puedin partecipâ grups o artiscj che a vedin o no vedin al atîf albums, ancje cun distribuzion taliane comerciâl, e che a sedin o no sedin titulârs di contrat discografic.
Dut il bant di concors al pues jessi scjariât a chest leam:
https://www.folkest.com/’suonarefolkest/


text:
ATUALITÂT. Il Messâl che nol rive
Patrie dal Friûl, Vilegnove, ai 08 di Avrîl dal 2008
A Sô Ecelence Bons. Pieri Brollo Arcivescul di UDIN
e p.c.
A Sô Ecelence Bons. Dino De Antoni, Arcivescul di GURIZE
A Sô Ecelence Bons. Ovidio Poletto, Vescul di CONCUARDIE-PORDENON
Al une vore Riverît Bons. Duilio Corgnali, Diretôr de Comission dal Messâl roman par furlan, TARCINT
Bonsignôr une vore riverît,
il svicinâsi dal aniversari di pre Antoni nus à dade la ocasion di cjatâsi come amîs e come grup di Glesie Furlane e nus à regalade la oportunitât di rifleti sul moment che o stin passant.
I disìn cun dute scletece che o sin une vore preocupâts a motîf dal Messâl roman par furlan che nus somee cuasi sparît intune grande fumate, archiviât intun vecjo scafâl bandonât, invuluçât intune cjarte plene di polvar cun sore scrit: Hoc Missale nec nominetur, di chest Messâl no si à di nomenâ nancje il non.
O vin la impression che a Rome nol esisti il timp, e che, dant timp al timp, dut al puedi sfantâsi intun brut nuie.
Lui al sa, Bonsignôr, trop che chest Messâl al è costât in lavôr e sudôr e in ce an che al è partît par Rome cu lis Sôs credenziâls e chês dai Vescui di Gurize e di Concuardie-Pordenon; al cognòs i incuintris che o vin fat cun Lui personalmentri ancjemò cuant che al jere vîf pre Antoni; al à in man la letare mandade al gard. Camillo Ruini President de Conference Episcopâl Taliane, letare che pal moment nô no vin nissune rispueste in man.
La int tai incuintris che o din dongje, e che Lui regolarmentri al ricêf l’avîs e l’invît, e continue a domandânus ce fin che al à fat il Messâl. Il prossim incuintri al sarà a Vençon domenie ai 27 di chest mês inte memorie di pre Antoni e inte ocasion al è ormai necessari informâ i partecipants su lis ultimis vicendis dal Messâl e sore dut se il Messâl al è stât metût al ordin dal dì pe prossime Assemblee de CEI.
Un fat al è clâr: o sin stracs di spietâ e di nudrî sperancis che pal moment si trasformin puntualmentri in delusions; o vin dibisugne de bande dai Sorestants de glesie di un segnâl concret, sigûr intal timp e positîf: a motîf dal Vanzeli, dai pronunciaments dal Magjisteri, dai dirits sacrosants des minorancis, de predilezion di Crist pai piçui e pai tibiâts.
Al è ridicul che in ocasion des Olimpiadis ducj nô si preocupìn dai juscj dirits dal Tibet cuant che in contemporanee o lassìn che a vegnin pescjâts i nestris dirits. La autonomie spirtuâl, culturâl e politiche che il Dalai Lama e la Europe a domandin par chê minorance, chê stesse autonomie e vâl ancje pal nestri Friûl. Ni di plui ni di mancul.
Bonsignôr, o vin fiducie che une Sô rispueste concrete e vegni a slizerî il nestri cûr e a dâ spirt a la nestre int.
O cjapìn la ocasion di cheste letare ancje par domandâ di gnûf che la Diocesi e nomeni finalmentri la Comission tant imprometude pe traduzion in furlan dai libris liturgjics.
Di fat, dome midiant di cheste disposizion si podarà continuâ intai Sacraments il lavôr començât cul Messâl.
Ancje in chest câs, a nestri parê, al è za stât pierdût masse timp.
Par nô, la colaborazion cu lis istituzions des Diocesi sore dut intal câs de liturgjie e je di primarie impuartance e se Lôr lu ritegnin util, come che o vin fat fin cumò, o sin disposcj a dâ une man in cheste opare tant valide e necessarie ancje pe culture e pe dignitât dal popul furlan.
O restìn in spiete di un So scrit.
Cun cordialitât a non dai amîs di Glesie Furlane
Zuan Pieri Biasatti, dean
_____________________________________________________
La storie infinide al Messâl
E jere la vierte dal 2006 cuant che i vescui dal Friûl a mandavin a Rome il Messâl roman par furlan. Une vore lungje di agns che e veve chê di jessi aprovade de Conference Episcopâl Taliane, la assemblee dai vescui che e à il compit di dâ il bonstâ su lis traduzions dai tescj sacris prime di passâ a la provazion definitive da bande de Congregazion pal cult dal Vatican.
Ma a distance di 2 agns e dopo che pre Antoni nus à lassâts tal 2007, dut al è fer.
La motivazion di chest ritart e sta dute intun fat che di par se al rapresente une ofese pe nestre int e pe nestre glesie: il test latin di riferiment al è la Tertia Editio Typica, che par talian no à ancjemò no vude la aprovazion. E alore, ancje se la lenghe furlane e à za pronte la sô version, cheste no pues vignî fûr prime che la traduzion in lenghe taliane no sedi aprovade.
E cussì il lavôr de Comission presiedude di bons. Duili Cuargnâl (costât agns di lavôr e impegn) al reste fer intun cassetin cence che i vescui furlans a disin nuie, ancje se a podaressin bati i pugns a Rome o cuntun lôr at dâ la aprovazion par che il test al podedi deventâ uficiâl tes diocesis di Udin, Gurize e Cuncuardie-Pordenon.
Christian Romanini


text:
In 650 boy scout furlans a àn balât pal Pape. Bergoglio i à dât l'X factor.
Tais ae sanitât. Si cîr di taiâ i puescj jet in ospedâl, la assessore Telesca si complimente gnûf servizi di ostetrice a domicili.
Un gjat di San Vît de Tor dopo un incident al devente atôr intun film, tancj atôrs talians a scomenzin cussì.
A Udin une imprese e lasse strissis di zes suntune strade, si cirin ancjemò 7 pedons dispierdûts ator pe cjarezade dopo velis scambiadis par passaçs pedonâi.
Tante int no rive a paiâ lis boletis de aghe, la Cafc i plombe lis bochetis par bagnâ il veri de machine parcé e cirive di bevi di che bande.
Scuvierts a Udin 118 fals puars che a fasevin fente ancje di jessi invalits, a metevin la Porsche tal parcament dai disabii.
Siet sindics a sposin un sindic, cuant che al nassarà il frut e sarà invidade ancje la zonte regjonâl ae inaugurazion cul tai dal cordon.


text:
In muse a dut, perdonabîl.
No ai passion di cjans.
Al è inutil.
Soi un gjat,
o lu eri stât intes vitis prin, ce vûstu savê,
ma di cjans
cun chel che mi plasin dutis lis bestiis,
no ai mai vude passion.
Si,
bon
ju ai
prima cuatri
dopo trê
cumò doi.
Il “lupo”
cjase mê
nol è mai mancjât, ma jo, inmò, no ai passion di cjans.
E pûr, propit îr, pensavi a Obama
chi te foto,
che ogni sere che o rivi al rive intor
come se o fos l’ultin su chiste tiere
un om
po,
nancje une robe che si mangje
e nancje un che al zuie cun lui
lui
frut come che al è
al somee che al sedi il plui content dal mont
e no je une maniere di dî
al somee propit
il plui. content. dal mont.
E jo, dispes lu ripi,
par che mi romp i coions,
o i bruntuli, che mi sporcje i bregons
e nie
o ai masse premure,
che bisugne lâ ca, e là e sù e jù
e no vin mai timp par nissun.
E alore o rivi a capî
un pôc
chei che le àn, la passion pai cjans.
Chei che guai se tu jai tocjis
che miôr, mîl voltis miôr,
che al mori un cristian.
Jo no soi cussì,
No lu saràn mai,
A mi chest dâi aes bestiis podê di divinitâts mi sa dome di egoism,
Incapacitât e pocje voie di vê a cefâ cuntune raze dificile
come chê des personis,
o dai amîs
o parfin di vêju, i amîs.
Mi àn insegnât di piçul che lis bestiis
a àn di stâ di bestiis,
e pûr
cuant che stevi par butâ vie cheste foto
par che e je fûr fûc,
mi soi rindût cont che invezit e cjapave propit chel menâ di code
di Obama,
che lu rint simpri, in muse a dut, perdonabil.


text:
Al capite che cualchi temporâl fûr stagjon al sclopi ancje tal cûr de gnot, cuntun repeton che al scjasse e al svee sù dut, al rugne, judât da lis sborfadis dal aiar che no i pâr vere di fâ il sticeboris. Cun chei crepetons i da il bon acet ae Vierte, che par vie di chest, inpen dal soreli si presente cuntune muse di un cîl innulât.
Ancje chê dì, tor matine, dut si jere bonât, ancje se l’ort e il prât a jerin plens di fueis: a àn cjapât propit une buine spacolade.
Il soreli, jevant, al jude l’umiditât a tirâ sù l’arc di Sant Marc e, come il lôr solit, i sbilfs a van a sgliciâ di sore di chê maravee picjade par aiar e di adalt si necuarzin che tal mieç dal prât al è distirât un passarin.
Mi clamin dal moment e rivant dongje o viôt cheste puare creature cui voi disledrosâts e lis alutis viertis, al somee ch’al sedi stât metût in crôs. Lu metìn subit ta un pôc di bombâs in mût ch’al podi scjâldasi, ma al fâs fadie a tornâ di ca. A fuarce di dâi al scomence a tirâ flât, a vierzi i voi e a piulâ e tra un cip cip e une cjantadute nus conte la sô storie.
Za fa agns il mont furlan al veve scomençât a cambiâ muse, gran part de int e veve lassât il lavôr dai cjamps, altris a jerin lâts a lavorâ tal forest. Si dismenteavin cussi des tradizions, des usancis, dai spirts de aghe, dal fûc e di dut chel che ju veve compagnâts te vite fin ta chel moment e, ancje di lui. Dome chei che a jerin partîts lontan a platavin tal cûr ce che a vevin vivût come une robe preziose. Te socjetât di chê volte lui al veve un puest une vore impuartant e delicât: chel di puartâ i regâi ai fruts la vee di Nadâl! No jere robe di pôc, ancje se i regâi no jerin come chei di cumò, lui al passave la vee de Sante fieste e, par ogni barcon ch’al vignive lassât in cop, ta lis scarputis, al poiave un pocjis di nolis, cualchi mandarin, un zugatulut. Po si taponave e al spietave ch’al vignìs lusôr, par cucâ il gjoldi dai piçui ch’a cjatavin chel ben di Diu. Chel lu ripaiave de fadie fate; di fruts a chel timp a’nd jere tancj e gran part de gnot e lave in chê maniere.
Dopo dut al jere cambiât. Tal so puest, cence dî ne siet ne vot, a vevin fat rivâ un sior di lontan, dut vistût di ros cuntune barbe lungje e blancje, un barel cence ruedis peât intor a cuatri nemâi mai viodûts prime, che no si rivave a capî come ch’a podessin strissinâ indenant une robe dal gjenar, cjamade di regâi cuvierts di cjartis lusintis e ducj a restarin incantesemâts di chel fat.
Lu veve cjapât une disperazion mostre e al jere scjampât vie lontan di chel mont che nol jere plui chel di prime, ch’al lave indenant cun tun sisteme che cuasi al jere cence une glagn di aiar e che nencje ai fruts no i dave il mût di jessi fruts!
Il lancûr però lu cjapave dispès e par solit al tornave chenti ogni an, te stagion de Vierte, a cjatâ lis aganis, par viodilis a gjoldi dal nulôr des agacis, un arbul ch’al somee malmostôs ma ch’al cree chei raps che insieme a lis fueis a parin ricams te floridure. Lôr, svolant, a scjassin dai cjavei dutis lis semençutis plui debilis e delicadis tignudis in cjalt dilunc l’Unvier in mût ch’a no si dismetin, par podê continuâ a insiorâ ducj i prâts e i fossâi in mut che ancje la semençute plui debile a torni a vivi. Po, passant devant dal nestri curtîl al veve viodût tancj uceluts e besteutis di ogni sorte e al veve decidût di fermâsi. I vevin fat ducj un bon acet e in spiete di fâ sù un nît gnûf si jere logât ta un vecjo, ma il temporâl lu veve butât jù.
Cumò lu vin sistemât sot une loze, là che une sisile e veve fat la sô cjasute, ma no jere plui tornade, la uniche robe che i da un pôc fastidi e je chê ,che par cjantâ al scugne saltâ fûr di lì. Ma disore di un arbul come ch’al brame lui al è cuasi finît chel nît che ducj i uceluts a fasin sù par lui.
Ma no je finide chi la robe, une dì fevelant dal plui e dal mancul, cualchidun al à fate une osservazion, ven a stâi che chel siorut vistût di ros che si presente dome a Nadâl cui regâi isal sigûr di savê se pardabon ducj a meretin cun justizie chel che lui al puarte? Ce saial lui che al è a stâ lontan in ce mût che un si compuarte dilunc da l’an? Cjapant ande su chist fat o vin pensât di mandâi une letere spiegant la robe e lui nus à rispuindût di capot, che, sì, al è d’acuardi, ma par vie de distance di miôr di cussì lui nol pues fâ e se i disgherdeìn la robe i fasìn un grant plasê. – Di sigûr – i vin rispindût!
Zâ sielt cui che i darà une man!
Chel che cumò al ten di voli dut, judant ta chest compit il sior vistût di ros al è… L’UCELUT FURLAN e stait in vuaite tal mût chi puartais indenant il vivi di ogni dì, che lui al smicje dut e ducj!
di Marisa Gregoris
#1046


text:
Ai 12 di Setembar dal 2021 a son stadis premiadis lis scuelis che a àn partecipât ae X edizion dal concors “Emozions furlanis in viaç pal teritori”, bandît dal Ufficio Scolastico Regionale, dutun cu la ARLeF e la ex Provincie di Udin, par valorizâ e promovi il patrimoni storic, artistic, culturâl e naturâl dal Friûl. Dal 2015, lis premiazions dal concors si tegnin in ocasion dal aniversari dai 3 di Avrîl, Fieste de Patrie dal Friûl.
Il concors al è viert aes scuelis de infanzie, primariis e secondariis di prin grât des ex provinciis di Gurize, Pordenon e Udin.
Ogni an lis scuelis vincidoris a puedin gjoldi di un premi in bogns pal acuist di materiâl didatic, metûts a disposizion de ARLeF, e di diviers imprescj e jutoris didatics in lenghe furlane.
I vincidôrs de edizion 2021 dal concors a son:
la scuele di Lignan, pe sezion Infanzie, cu la motivazion: “Un biel progjet didatic multidissiplinâr che, midiant dal personaç vuide di Mariutine, al stimole il plurilinguisim dai fruts. La lenghe furlane e je doprade in maniere origjinâl par presentâ concets gnûfs e par insiorâ l’aprendiment des ativitâts di ogni dì”;
la scuele “Cristoforo Colombo” di Pantianins, pe sezion Primarie, cu la motivazion: “Cun chest progjet, i fruts a àn inventade une storie che e tocje temis sociâi impuartants, tant che la amicizie, la diversitât, il bulisim e il rispiet, no dome par chei altris, ma ancje viers la nature e il mont. A àn dimostrât sensibilitât e atenzion pe sostignibilitât e pe tutele dal nestri teritori”;
la Rêt di scuelis “Collinrete”, pe sezion Secondarie di prin grât, cu la motivazion: “Un progjet che al met adun lis tantis ativitâts di dutis lis scuelis de rêt. Al è un grant lavôr di colaborazion, che al stice ducj i arlêfs a condividi lis informazions des diviersis comunitâts e lis lôr passions e curiositâts midiant di storiis, zûcs, articui, poesiis… il dut doprant la lenghe furlane!”
Stant che tancj lavôrs a jerin une vore meritevui, la jurie e à decidût di segnalâ ancje chestis scuelis pal lôr impegn:
Pe sezion Infanzie, la scuele “Maria Forte” di Avile di Buie.
Pe sezion Primariis, la scuele “Collegio della Provvidenza” di Udin.
Pe sezion Secondariis di prin grât, la scuele “Jacopo Pirona” di Paulêt e la scuele “Pellegrino da San Daniele” di San Denêl.


text:
Il Friûl – Vignesie Julie par Folkest,
Folkest pal Friûl – Vignesie Julie
Une regjon multietniche, plene di tesaurs di art e di nature.
Il Friûl ’tal è, di secui, regjon multietniche par antonomasie, là che a àn convivût e a convivin furlans e roseans, ladins e slovens des vals de Tor e dal Nadison, gjermanofons e venits, julians e slovens dal Cjars. Dome intune regjon cussì plene di stimui culturâi diferents al podeve nassi Folkest, festival che in 38 agns di vite al à ufiert ai spetatôrs musichis cence confins e nancje definizions: i irlandês The Chieftains e Miriam Makeba, Donovan e Fabrizio Di André, Joan Baez e un danzadôr indian, un musicant rosean e Van Morrison, ritmis e cos de Oceanie e de Afriche orientâl, chê musicalmentri plui impuartante e misteriose.
Turisim interni e esterni
No dome chest ’substrât culturâl, però, al à fat sì che la sinergjie fra teritori regjonâl e Folkest si disvilupàs in maniere cussì funzionâl e plene di vas: vilis, cjistiei, placis antighis, parcs centenaris si son ufierts, intai agns, tant che senaris perfets par ambientâ concierts spetacolârs o avigniments plui cuiets e intims, moments di studi e aprofondiment, ativitâts seminariâls e espositivis; dut chest al à creât un automatisim virtuôs che al à puartât sì in Friûl – Vignesie Julie centenârs di miârs di turiscj talians e europeans (Austrie, Republiche Ceche, Slovachie, Slovenie, Cravuazie, Svuizare ma ancje France, Lussemburc, Spagne, Gjermanie, Polonie e fin Finlande e Danimarcje), ma ancje – e forsit soredut – al à caraterizât a fuart il turisim interni, invidant i residents in regjon a cognossi miôr la proprie tiere di origjin o di residence.
Folkest, o dai primâts
Folkest al svante diviers primâts obietîfs: ’tal è il prin folk festival dal Sud de Europe e za di timp al à passâts il milion di spetatôrs complessîfs; ’tal è l’unic festival talian folk associât a Assomusica fin de sô fondazion; ’tal è chel plui antîc e s plui grant, par dimension, festival talian folk e “chel plui impuartant de Europe Mediteranie” (definizion dal ufici stampe Womex, an 2003), ma ’tal è ancje il prin folk festival talian a jessi stât argoment di une tesi di lauree: “ Folkest – L’evento musicale come mezzo di promozione regionale”, tesi di laurea di Elena Florean – Ca’ Foscari – relatôr prof. Jan Van Der Borg.
Une tesi universitarie
Cierts pas di cheste tesi a son iluminants: “Folkest al as’sum un rûl no secondari inte ufierte turistiche dal Friûl – Vignesie Julie, stant che ’tal è un progjet che al va di là dal sempliç, ma fondamentâl, aspiet musicâl. Il festival, cu la sô carateristiche di jessi itinerant, al fâs scuvierzi cjantons dismenteâts de Regjon, indi al promôf lis ricjecis, lis riscuvierç e lis valorize, proponintsi alore tant che un impuartant ’subiet di promozion culturâl e turistiche. Il program di ogni edizion al costituìs cuasi une sorte di itinerari turistic in lûcs tant ’sugjestîfs dal Friûl – Vignesie Julie, che a son però di simpri taiâts fûr, in plui che des normâls “tapis” dai concierts, ancje dal turisim. Lis presincis turistichis gjeneradis di Folkest a son di podê cuantificâ intal ordin di miârs di unitâts. E je cheste une valutazion dai efiets espansîfs dal moviment turistic, sielts dai procès di sostituzion che si son verificâts dentri de regjon propit pe presince dal festival. Une cuote di turiscj presints a Folkest, di fat, e à cjapât il puest dai turiscj che a varessin passât un periodi di feriis inte regjon. L’efiet di sostituzion al ri’sulte tant plui consistent cuant che lis struturis ricetivis a presentin tas di ûs alt. La stime des presincis turistichis in relazion a Folkest e je stade fate midiant di une analisi che e permetès di distingui i spetatôrs furlans di chei rivâts di fûr regjon o dal forest. Folkest, di fat, al rapresente un riclam fuart bande une tiere che e ufrìs tantis altris bielecis. Al è par chest motîf che le publichi, si è viodût che in gjenerâl il turist al sielç di fâ une permanence curte inte zone dal festival: dal 40% dai talians che a vegnin di fûr regjon, il 15% (cuatri mil personis plui o mancul) al reste almancul une dì intal teritori furlan; dai forescj, un tierç (plui o mancul trê mil personis) al reste inte Regjon une gnot e un altri tierç, invezit, al reste almancul doi dîs cjapant puescj-jet prin di dut in albiercs a trê o cuatri stelis”.
E ancjemò: “I efiets economics di Folkest, a puedin ricondusisi a dôs diviersis tipologjiis, chei specifics (leâts in maniere direte ae nature e ai obietîfs de manifestazion) e chei gjenerâi. Ae prime categorie a apartegnin efiets tant che chel de ocupazion ativade a nivel locâl par fâ pussibil la realizazion des manifestazions. La ipotesi, che e permet la assegnazion de manifestazion a cheste categorie di impat, e je chê de esistence di risorsis economichis e umanis mobilitadis, in funzion turistiche. Simpri in cheste categorie, di tignî presint e je la poie furnide dal festival ae produzion e ae ufierte dai diviers comparts culturâi. Chei altris efiets economics gjenerâts a àn tant che ogjet lis ativitâts turistichis e i setôrs a chestis leâts. A son efiets “no specifics”, ma che no puedin no jessi cjapâts in considerazion.
Sul plan de economie regjonâl dopli ’tal è l’efiet:
1. Plui presincis intai albiercs, plui redit, plui ocupâts, che si concretizin dilunc dal periodi de manifestazion, duncje limitâts intal timp;
2. Promozion e publicizazion de imagjin regjonâl in Italie e tal forest, cun efiet permanent.
L’efiet si estrinseche ancje intun sparagn di risorsis di destinâ ae promozion e publicitât a fins turistics. Al è chest un benefici di podê valutâ traviers il cost-oportunitât, ven a stâi midiant des risorsis che a saressin stadis necessariis par fâ une azion promozionâl ecuivalente.
Une part minime di chescj flus movimentâts al reste ae organizazion (biliet e gadgets), intant che la plui part e alimente un indot leât prin di dut aes ativitâts turistichis. I doi setôrs plui coinvolts che a cjapin i efiets benefics de presince dal public che al reste ’sul teritori a son dal sigûr il setôr alberghîr, chel de ristorazion e in part minôr ancje chel dal cumierç di souvenir o prodots agroalimentârs locâi.
Dutis lis categoriis, dut câs, a son dacuardi intal afermâ che intal periodi de manifestazion, ven a stâi intal mês di Lui, il volum di afârs al regjistre un aument. Chest volum, di dificile cuantificazion pe dificoltât intrinsiche dal setôr turistic intal delineâ dutis lis ativitâts economichis cjapadis in maniere direte e in maniere indirete, al rive, ’su la base des stimis, a plui o mancul trê milions di Euros. Un ri’sultât a’vonde preseabil stant la grandece atuâl dal avigniment e lis sôs pussibilitâts di cressite future, cuntune ricjadude economiche-turistiche che al sarà di impat simpri plui impuartant ’su dut il teritori regjonâl”. (ibid.)
No dome concierts
Ma Folkest nol è dome festival, nol è dome turisim, nol è dome concierts: ’tal è titolâr di un concors nazionâl clamât Suonare@Folkest (Sunâ@Folkest) articolât in siet selezions regjonâls in diviersis parts di Italie; ’tal è titolâr di un concors nazionâl clamât Creare@Folkest (Creâ@Folkest), che al selezione lis miôr ideis grafichis che di chês al vignarà ae fin fat il manifest di Folkest; ’tal è titolâr di un concors a nivel talian clamât Filmare@Folkest (Filmâ@Folkest) che al premiarà i miôr curts che a àn tant che argoment Folkest; al da il propri non a une etichete discografiche (Folkest Dischi); ’tal è propulsôr di www.folkbulletin.com, deventât intai agns ’su internet il portâl dal folk talian, dopo une ativitât ultraventenâl ’su cjarte tant che riviste mensîl. Soredut, Folkest e je une grande machine organizative che e movimente un numar impuartant di personis e robis, animant diferents setôrs economics cun grandis ricjadudis ’su lis ativitâts dal teritori e no dome.
I grancj numars di Folkest
tacant dal 1996, la informatizazion complete dai servizis aministratîfs di Folkest e à permetût di podê archiviâ une serie di dâts che a costituissin il patrimoni operatîf dal festival (pai agns di prime dal 1996 e interven la memorie storiche dai impleâts).


text:
E jere l’ultime di campionât, 1984 o crôt, Udinês cuintri Milan, il Milan di Luther Blissett: presentât sul imprin tant che un fenomen, al jere un zuiadôr ch’al coreve sì fuart, ma che dispès si dismenteave di puartâsi daûr il balon. Ce bidon!
Chê dì però al vincè il Milan, 2 a 1. Fûr dal stadi Friûl i puescj pai autos no jerin segnâts ben come cumò, e une machine, metude malementri, i veve sierade la strade a di un’altre. Doi zovins ben metûts, cjavei luncs e cjadenis lusintis tor dal cuel, a spietavin seneôs ch’al vignìs dongje il paron di chê machine par podê lâ vie. Par intant le pocavin cul pugn sul tapon dal motôr e i tiravin pidadis te portieris.
Di li a pôc s’imparè un siôr compagnât di un frut biont ch’al svintulave dut content une bandierute rosse e nere. Il frut al veve di vê ce plui ce mancul la mê etât. L’om al figurà di no viodi i doi zovins che lu spietavin cu lis mans poiadis sui flancs e i comedons larcs. Ma chei si svicinarin daurman e i tacarin a vosâ. L’om al veve stampanât su la muse un rideç fis; nol disè nuie, al fasè dome un segn cu lis mans come a dî pazience, cumò o voi. Ma un dai doi, di rispueste, lu patafà biel svelt su la muse, di man drete e ledrose, un moviment sburît, cun doi scjocs che si sintirin a fuart e a faserin voltâ dibot ducj chei ch’a passavin.
Il frut, di chê altre bande da l’auto, al sbalçà e al tacà a vaî, come se lis sberlis lis ves cjapadis lui. L’om nol disè nuie, nol fasè nuie. Al vierzè planc la portiere dal auto e al montà sù, simpri cun chel rideç stampanât su la muse e i smursiei ducj ros.
Dilunc dut il viaç par tornâ a cjase o ai sintût mâl par chel frut, e intun mût cussì fuart che inmò in dì di vuê mal visi ad implen. Gno pari nol jere cun nô — o jeri cui barbis — di sigûr lui al jere a cjase, sentât sul sofà, ch’al scoltave la radio e al segnave i risultâts des partidis su la schedine.
E jo o ai pensât: miôr cussì.
di Gianluca Franco


text:
Catolicisim
La Glesie catoliche (dal grêc: kaθoλιkός, katholikòs, ven a stâi "universâl") e je la Glesie cristiane che e ricognòs il primât di autoritât al vescul di Rome, tant che sucessôr dal apuestul Pieri su la catidre di Rome. Il non al derive dal fat che la Glesie catoliche e pretint che e sussisti in se la Glesie universâl fondade di Jesù Crist, che i apartegnin ducj i batiâts.[1]
Tes Glesiis cristianis, daûr des statistichis la Glesie catoliche e je chê che al à plui aiôr numar dîs fedêi a nivel mondiâl (CICHE World Factbook, statistichis 2007), cuntune percentuâl alte in Americhe Latine e in Europe.
I siei fedêi a vegnin clamâts catolics.


text:
Provincie di Udin
La provincie di Udin e je la plui grande e la plui popolade des trê provinciis dal Friûl storic e de regjon aministrative Friûl-Vignesie Julie.
GjeografieModifiche
ConfinsModifiche
La provincie di Udin e confine a nord cu l'Austrie, a ovest cu la provincie di Pordenon, chê di Belun e di Vignesie, a est cun chê di Gurize e cu la Slovenie.
TeritoriModifiche
Il teritori al è montagnôs a Nord, dividût inte regjon de Cjargne a Nord-Ovest e la Val Cjanâl a Nord-Est. A Sud de zone montagnose al è il Friûl di Mieç, cun al centri il cjâf lûc provinciâl, Udin. La citât di Udin e domine la planure furlane, che e si distint fin tal Mâr Adriatic, dulà che si cjatin lis marinis di Maran e di Grau.
StorieModifiche
La provincie e nassè intal 1797, daspò de concuist di Napoleon Bonaparte. Intal 1815 passà al Ream Lombart-Venit cul non di Provincie dal Friûl, sot dal domini asburgjic. Intal 1866 sucedè l'anession al Ream d'Italie.
Cirche dôs tiercis dal toc ocidentâl de provincie si distacarin intal 1968, formant in chest mût la provincie di Pordenon, la cussì-clamade Diestre Tiliment.
EconomieModifiche
PopolazionModifiche
Inte provincie di Udin a vivin cirche 530 mil abitants, scuasit centmil intal cjâf lûc.
LenghisModifiche
Il furlan al è lenghe uficiâl insiemit al talian, e al è fevelât da cirche 600 mil personis.
A esistin minorancis di sloven, fevelât da uns 10 mil personis dilunc dal confin con la Slovenie, da Tarvis fin te zone a Est di Cividât.
Il todesc al è fevelât inte Val Cjanâle tai paîs di Sauris, Tamau e Sapade a (sauran, tamavês e sapadìn).


text: Il francês ((francês)français) al è une lenghe romanze ocidentâl, cognossude, soredut une volte, come "lenghe d'oil" (pe maniere di dî "sì", in oposizion cul ocitan, che al dopre "oc"). La sô regjon di origjin e je chê ator di Paris, e daspò si à pandût in dute la France cun la creazion dal stât unitari, metint intun cjanton lis altris lenghis dopradis in France (ocitan, basc, breton, catalan, e v.i.). Inte epoche coloniâl e fo puartade ancje fûr de Europe, in Americhe, Afriche, Oceanie e Asie, dulà che il so ûs al a vonde in regrès, restant invezit a vonde vitâl tai altris continents. E je la tierce lenghe romanze plui fevelade tal mont daûr dal spagnûl e dal portughês.


text:
Sespâr
- Non furlan:Sespâr, o ben Cespâr o Brugnulâr
- Non sientific:Prunus spinosa
I sespârs coltivâts a vegnin comprendûts te specie Prunus domestica, che e sarès dut câs il risultât di une incrosadure dal Prunus myrobolana dal Prunus spinosa.
Si ben che lis speciis salvadiis e àn la lôr divignince de Asie e de Europe, lis formis di coltivazion tal dì di vuê si son slargjadis par ogni dontri, anzit in ciertis zonis si son tornadis a insalvadeâsi. Par chel che al rivuarde la Furlanie, il sespâr al è presint sedi in mont che tal plan, e in plui speciis.
La altece ai brugnulârs no va mai disore dai dîs metris. La scusse dal arbul e je slisse, di colôr difarent che a pues lâ dal blu al ros scûr. Lis sfueis ros scuris, ovâls, cui ôrs seghetâts, e àn il piçul mani cualchi volte rossit. Lis rosis blancjis, par solit a vegnin fûr in copie e dan origjin a lis pomis (siespis) buinis a mangjâ.
I aseis des siespis (un par sespâr) son dûrs, placs e cuvierts di une polpe verde e di une scusse lizere di colôr variât di specie a specie. Vâl a di dal turchin neri, al ros scûr.


text:
Al è un tercet de Campanie cul obietîf di esplorâ dut il repertori de cjançon partenopee dal Cinccent e dal Sîscent fint a vuê, proponintlu in rangjaments che a misclicin semplicitât e rigôr stilistic a contaminazions dadis dai background artistics, tornant a dâ spessôr e dignitât ae tradizion canore partenopee, dispeantle de imagjin di vetrine par dâle al public intune forme aprofondide e sflandorose.
Formazion:
Gian Marco Libeccio – ghitare; Irene Scarpato – vôs; Marcello Gentile Smagliante – mandulin.
Viale Barbacane, 17 – 33097 Spilimbergo (Pn)
Tel. 0427 51230
email: info@folkest.com
P.I. 01419440936